text:
“Yeye . . . alubuluje malu ebe onso audi mulongolole”
‘Wikale ne disanka diebe mu Yehowa, ne yeye neakupe milombu idi mutshima webe ulomba.’—MIS. 37:4.
MISAMBU: 89, 140
1. Ndipangadika kayi didi bansonga ne bua kuangata bua matuku abu atshilualua? Ntshinyi tshidi mua kubambuluisha bua kubenga kusamisha mutu bikole? (Tangila tshimfuanyi tshia ntuadijilu tshia tshiena-bualu.)
BANSONGA badi mua kuitaba ne: kumpala kua muntu kutuadija luendu lule, mbimpe adianjile kulongolola kua kuya. Nsombelu wetu udi anu bu luendu lule, ne tshikondo tshia kulongolola kua kuya mpautshidi nsonga. Bushuwa, kabiena mua kuikala bipepele bua kulongolola malu a nunku to. Nsongakaji kampanda diende Heather, wakamba ne: “Bidi bienza buôwa. Udi ne bua kuangata dipangadika dia tshiudi mua kuenza matuku ebe onso a muoyo adi mashale.” Wewe udiumvua nanku, vuluka ne: Yehowa udi wamba ne: ‘Kukenzakanyi bua buôwa nansha, bualu bua ndi Nzambi webe; nenkukoleshe, bulelela, nenkukuatshishe.’—Yesh. 41:10.
2. Ntshinyi tshidi tshikujadikila ne: Yehowa mmusue bua ulongolole malu akupetesha disanka matuku atshilualua?
2 Yehowa udi ukukankamija bua kulongolola malu ne meji bua matuku ebe atshilualua. (Muam. 12:1; Mat. 6:20) Mmusue bua wikale ne disanka. Bualu ebu budi bumueneka patoke paudi umona, umvua, ne ulabula bintu bidiye mufuke. Yehowa udi kabidi ututabalela mu mishindu mikuabu. Udi utupesha mibelu ne utulongesha mushindu wa kuikala ne nsombelu mutambe buimpe. Nunku, padi bantu babenga mibelu yende ya meji, katu usanka to. Udi wambila bantu badi kabayi basue kulonda buludiki buende ne: ‘Nuakasungula malu akadi kaayi ansankisha. Tangilayi, bantu banyi nebasanke, kadi nuenu nenufuishibue bundu; tangilayi, bantu banyi nebimbe misambu bua disanka dia mu mitshima yabu.’ (Yesh. 65:12-14) Patudi tuangata mapangadika a meji mu nsombelu wetu, tudi tutumbisha Yehowa.—Nsu. 27:11.
MALU A KULONGOLOLA AKUPETESHA DISANKA
3. Ntshinyi tshidi Yehowa ukulomba bua kuenza?
3 Mmalu kayi adi Yehowa ukulomba bua kulongolola? Bua wewe kuikala ne disanka, udi ne bua kumanya Yehowa ne kumuenzela mudimu. Ke tshivua Yehowa mufukile bantu. (Mis. 128:1; Mat. 5:3) Nyama yoyi itu anu idia, inua, ne ilela. Kadi Yehowa mmusue bua ulongolole malu mu nsombelu webe bua ikale wa disanka ne muikale ne tshipatshila. Mufuki webe udi “Nzambi wa dinanga,” “Nzambi wa disanka,” uvua mufuke bantu ‘ne tshifuanyikiji tshiende.’ (2 Kol. 13:11; 1 Tim. 1:11; Gen. 1:27) Newikale ne disanka paudi widikija Nzambi wetu wa dinanga. Bible udi wamba ne: “Disanka dia kupa ndipite dia kuangata.” (Bien. 20:35) Kutuku muanji kumvua nunku anyi? Ebu mbualu bulelela bua mu nsombelu. Nunku, Yehowa mmusue bua ulongolole malu bua matuku ebe atshilualua muimanyine pa dinanga diudi nadi bua bantu bakuabu ne buende yeye.—Bala Matayi 22:36-39.
4, 5. Ntshinyi tshivua tshipeteshe Yezu disanka?
4 Yezu Kristo mmunushile nuenu bansonga tshilejilu tshitambe buimpe. Patshivuaye muana, uvua ne bua kuikala unaya ne usanka pamue ne bakuabu. Anu mudi Dîyi dia Nzambi dileja, kudi “tshikondo tshia kuseka” ne “tshikondo tshia kuja maja.” (Muam. 3:4) Yezu uvua kabidi usemena pabuipi ne Yehowa pavuaye ulonga Mifundu minsantu. Pavuaye ne bidimu 12, balongeshi bavua ku ntempelo bakakema bua “lungenyi luende ne mandamuna avuaye ufila.”—Luka 2:42, 46, 47.
5 Pakakola Yezu, kuenza tshivua Nzambi umulomba ke kuvua kumupetesha disanka. Tshilejilu, Nzambi uvua musue bua yeye “kuambila bapele lumu luimpe,” ne bua “kuambila bampofu bua kutabala kua mêsu abu.” (Luka 4:18) Misambu 40:8 udi umvuija tshivua Yezu umvua mu mushindu eu: “Ndi ne disanka bua kuenza disua diebe, Nzambi wanyi.” Yezu uvua musue kulongesha bantu malu a Tatuende. (Bala Luka 10:21.) Umue musangu Yezu mumane kuambila mukaji kampanda malu avua atangila ntendelelu mulelela, wakambila bayidi bende ne: “Biakudia bianyi nkuenza disua dia udi muntume ne kujikija mudimu wende.” (Yone 4:31-34) Yezu uvua ne disanka bualu uvua uleja muvuaye munange Nzambi ne bantu bakuabu. Wewe muenze bia muomumue, newikale pebe ne disanka.
6. Bua tshinyi mbimpe kuambila bakuabu malu audi mulongolole bua matuku atshilualua?
6 Bena Kristo ba bungi bakatuadija mudimu wa bumpanda-njila patshivuabu bansonga, ne bualu ebu buakabapetesha disanka. Kuenaku mua kuyukila ne bamue ba kudibu bua malu audi mulongolole anyi? Bible udi wamba ne: “Malu malongolola adi apangila padiku kakuyi dishintakaja dia ngenyi.” (Nsu. 15:22, NWT) Bana betu ba balume ne ba bakaji nebakuambile pamuapa ne: mudimu wa bumpanda-njila nkalasa kakuambuluisha mu nsombelu webe yonso. Yezu wakalonga malu a bungi kudi Tatuende pavuaye mu diulu. Pashishe, pavuaye uyisha pa buloba, wakatungunuka ne kulonga malu makuabu. Wakapeta disanka pavuaye uyisha bantu lumu luimpe ne pavuaye mulame muoyo wende mutoke mu nsombelu mikole. (Bala Yeshaya 50:4; Eb. 5:8; 12:2) Tumonayi bua tshinyi mudimu wa ku dîba ne ku dîba udi mua kukupetesha disanka.
TSHIDI TSHIVUIJA MUDIMU WA DIVUIJA BANTU BAYIDI MUDIMU MUTAMBE BUIMPE
7. Bua tshinyi bansonga ba bungi mbasue mudimu wa kuvuija bantu bayidi?
7 Yezu mmutuambile bua kuya ‘kuvuija bantu bayidi’ ne kubalongesha. (Mat. 28:19, 20) Wewe mulongolole bua kuvuija mudimu eu mudimu webe munene, newikale ne nsombelu muimpe udi utumbisha Nzambi. Bidi bikengela tshikondo bule kampanda bua wewe kulua mupiluke, anu mudibi bua mudimu mukuabu kayi wonso. Muanetu wa balume mukuabu diende Timothy, uvua mutuadije mudimu wa bumpanda-njila patshivuaye muana wa tshitenda, wakamba ne: “Ndi musue kuenzela Yehowa mudimu wa ku dîba ne ku dîba bualu mmushindu undi ndeja ne: ndi mumunange. Ku ntuadijilu, bivua bikole bua meme kutuadija malonga a Bible, kadi pashishe, ngakaya mu teritware mukuabu, mu ngondo umue ngakatuadija kulonga Bible ne bantu ba bungi. Mulongi wa Bible umue wakatuadija kubuela mu bisangilu ku Nzubu wa Bukalenge. Pangakabuela mu Kalasa ka malu a mu Bible bua bana betu ba balume bajike mu ngondo ibidi, * bakantuma mu teritware mupiamupia mungakatuadija kulonga Bible ne bantu banayi. Ntu musue kulongesha bantu bualu ntu mmona mudi nyuma muimpe ubashintulula.”—1 Tes. 2:19.
8. Ntshinyi tshidi bamue bansonga benze bua kuyisha bantu ba bungi?
8 Bamue bansonga mbalonge muakulu mukuabu. Tshilejilu, Jacob wa mu Amerike wa ku nord mmufunde ne: “Pamvua ne bidimu 7, balongi betu ba bungi bavua bena mu Vietnam. Mvua musue kubambila malu a Yehowa, nunku matuku makese pashishe ngakalongolola bua kulonga muakulu wabu. Ngakalonga tshitupa tshinene tshia muakulu eu pamvua mfuanyikija Tshibumba tshia Nsentedi tshia mu Anglais ne tshia mu tshiena Vietnam. Ngakadia kabidi bulunda ne bena mu tshisumbu tshia muakulu wa tshiena Vietnam tshivua pabuipi netu. Pangakakumbaja bidimu 18, ngakalua mpanda-njila. Panyima pa matuku, ngakabuela mu Kalasa ka malu a mu Bible bua bana betu ba balume bajike. Kalasa aka kakangambuluisha bua kuenza mudimu wa bumpanda-njila bimpe muaba udibu bantume mundi nkayanyi mukulu mu kasumbu ka muakulu wa tshiena Vietnam. Bena Vietnam ba bungi badi bakema mundi mumanye muakulu wabu. Batu bangakidila ku nzubu yabu ne misangu ya bungi ntu ntuadija kulonga nabu Bible. Bamue mbafike too ne ku ditambula.”—Fuanyikija ne Bienzedi 2:7, 8.
9. Mudimu wa divuija bantu bayidi udi utulongesha tshinyi?
9 Mudimu wa kuvuija bantu bayidi udi kulongesha bibidilu bimpe bia mua kuyisha, mua kuyukila bimpe ne bantu, ne mua kuikala ne dikima ne bukalanga. (Nsu. 21:5; 2 Tim. 2:24) Kadi mudimu eu udi nangananga usankisha bualu udi ulonga mua kujadikila bantu malu a mu Mifundu minsantu audi witabuja. Udi ulonga kabidi mua kuenza mudimu pamue ne Yehowa.—1 Kol. 3:9.
10. Mmunyi muudi mua kupeta disanka mu mudimu wa kuvuija bantu bayidi nansha padi teritware webe mukole?
10 Udi mua kupeta disanka mu mudimu wa divuija bantu bayidi nansha bikalabi ne: bantu bakese ba mu teritware wenu ke badi basue kulonga Bible. Bua kuvuija bantu bayidi, tshisumbu tshijima tshidi tshienza mudimu pamue bu muntu umue. Nansha mudibi anu ne: muanetu wa balume anyi wa bakaji ke udi mua kupeta muntu udi ulua muyidi, tuetu bonso tudi ne disanka bualu buonso buetu tuvua baditue mu dikeba. Tshilejilu, Brandon uvua mpanda-njila bidimu 9 muaba uvua bantu bakese bitaba bua kulonga Bible, udi wamba ne: “Ntu musue kuyisha lumu luimpe bualu ke tshidi Yehowa utulomba bua kuenza. Ngakatuadija mudimu wa bumpanda-njila diakamue pangakajikija tulasa. Mvua nkankamija bana betu ba balume batshivua bansonga mu tshisumbu tshietu ne mmona muvuabu balubuluka mu malu a mu nyuma. Meme mumane kubuela mu Kalasa ka malu a mu Bible bua bana betu ba balume bajike, bakantuma mpanda-njila muaba mukuabu. Mu bulelela, tshivua muanji kupeta muntu nansha umue uvua mufike too ne ku ntambu to, kadi bakuabu bavua bakokesha bua kuenza nanku. Ndi ne disanka bualu mvua mulongolole bua kudifila bikole mu mudimu wa kuvuija bantu bayidi.”—Muam. 11:6.
KUDI MALU AUDI MULONGOLOLE MUA KUKUFIKISHA
11. Mmudimu kayi udi bansonga ba bungi benzele Yehowa?
11 Kudi mpunga ya bungi ya kuenzela Yehowa mudimu. Tshilejilu, bansonga ba bungi batu bambuluisha mu mudimu wa luibaku. Kudi dijinga dia kuibaka Nzubu ya Bukalenge mipiamipia nkama ya bungi. Nzubu eyi idi itumbisha Yehowa, nunku kuambuluisha bua kuyibaka kudi mua kukupetesha disanka. Udi mua kupeta kabidi disanka dia kuenza mudimu pamue ne bena Kristo nebe balume ne bakaji. Udi kabidi mua kulonga malu a bungi bu mudi: kumanya mua kuenza mudimu bimpe kakuyi njiwu ne mua kueleshangana diboko ne balombodi bebe ba mudimu.
12. Mmunyi mudi mudimu wa bumpanda-njila upetesha mpunga ya kuenza midimu mikuabu?
12 Muanetu wa balume mukuabu diende Kevin udi wamba ne: “Katshia anu ku buana buanyi, mvua musue kuenzela Yehowa mudimu wa ku dîba ne ku dîba dimue dituku. Ndekelu wa bionso, ngakatuadija bumpanda-njila pamvua ne bidimu 19. Bua kupeta bia kudiambuluisha nabi, mvua ngenza mudimu wa mêba makese ne muanetu kampanda uvua muibaki. Ngakalonga mua kutenga misaka ya nzubu, kuela madidishi ne biibi. Pashishe, ngakenza bidimu bibidi mu kasumbu kavua kambuluisha bantu bavua bipepele bikole binyangile bintu, tuibakulula Nzubu ya Bukalenge ne ya bena Kristo netu. Pangakapeta lumu ne: bavua dijinga ne bantu mu mudimu wa luibaku mu Afrike du Sud, ngakuwuja dilomba, ne bakangitabila bua kuyamu. Munu mu Afrike, tudi tumbuka eku tuya eku mu bingu mikese bua kuibaka Nzubu ya Bukalenge. Kasumbu ketu ka bibaki kadi bu dîku dietu. Tudi tusomba pamue, tulonga Bible pamue, ne tuenza mudimu pamue. Ntu nyisha kabidi lumingu luonso ne bana betu ba muaba utudi tuya. Malu amvua mulongolole pantshivua muana mmampeteshe disanka mu mishindu imvua tshiyi muelele meji.”
13. Bua tshinyi bansonga ba bungi badi ne disanka bua mudibu benza mudimu ku Betele?
13 Bamue bana betu bavua bampanda-njila badi mpindieu benza mudimu ku Betele. Mudimu wa ku Betele nnsombelu udi upetesha disanka bualu tshionso tshiudi wenzaku, udi utshienza bua Yehowa. Dîku dia Betele didi diambuluisha bua kupatula Bible ne mikanda bua bantu bafike ku dilonga bulelela. Muena mu dîku dia Betele kampanda diende Dustin, udi wamba ne: “Mvua mudifundile tshipatshila tshia kuenza mudimu wa ku dîba ne ku dîba pantshivua ne bidimu 9, ke meme kutuadija mudimu wa bumpanda-njila pangakajikija kalasa. Panyima pa tshidimu tshimue ne tshitupa, bakambikila ku Betele kungakalonga mua kuenza mudimu ne tshiamu tshia dipatula natshi mikanda, ne pashishe kulonga mua kuenza programe ya ordinatere. Ku Betele ntu munange bua kumvua tshia kumpala mudi mudimu wa kuvuija bantu bayidi pa buloba bujima uya kumpala. Ndi musue kuenza mudimu muaba eu bualu malu andi ngenza adi angambuluisha bua kusemena pabuipi ne Yehowa.”
MMALU KAYI AWALONGOLOLA BUA MATUKU ATSHILUALUA?
14. Ntshinyi tshiudi mua kuenza mpindieu bua kudilongolola bua kuenza mudimu wa ku dîba ne ku dîba?
14 Mmunyi muudi mua kudilongolola bua kuenza mudimu wa ku dîba ne ku dîba? Bua kuenzela Yehowa mudimu mu mushindu mutambe buimpe, udi ne bua kukeba bua kupeta ngikadilu ya buena Kristo. Ikala ne tshibidilu tshia kulonga Dîyi dia Nzambi, elangana meji a malu audi ubala, ne dienzeja bua kujikula ditabuja diebe patoke mu bisangilu. Pautshidi ulonga kalasa, udi mua kuakaja mushindu webe wa kuambila bakuabu lumu luimpe. Longa mua kutabalela bantu paudi ubebeja mmuenenu wabu ne bukalanga ne uteleja mandamuna abu. Udi kabidi mua kulomba bua kuenza midimu mikuabu mu tshisumbu bu mudi kuteka mankenda ku Nzubu wa Bukalenga ne kumulongolola. Yehowa udi usanka bua kuenza mudimu ne bantu badi ne budipuekeshi ne badi basue kuenza mudimu. (Bala Misambu 110:3; Bien. 6:1-3) Mupostolo Paulo wakalomba Timote bua kuenzaye mudimu bu misionere bualu bana betu “bavua bakula bimpe bua bualu buende.”—Bien. 16:1-5.
15. Ntshinyi tshiudi mua kuenza bua kupeta mudimu wakuambuluisha bua kuenza bumpanda-njila?
15 Bena Kristo ba bungi badi benza mudimu wa ku dîba ne ku dîba batu dijinga ne kuikala ne mudimu wa bianza. (Bien. 18:2, 3) Pamuapa udi mua kulonga kalasa kadi kakayi kakuangata bidimu bia bungi kakuambuluisha bua kupeta mudimu wa mêba makese udi mua kumueneka muaba uudi. Yukila ne mutangidi wa tshijengu tshienu ne bampanda-njila bakuabu bua malu audi mulongolole, ne balomba ngenyi. Pashishe, anu mudi Bible wamba, ‘teka mudimu webe mu bianza bia Yehowa, ne malu awapangidija nealubuluke.’—Nsu. 16:3; 20:18.
16. Mmunyi mudi mudimu wa ku dîba ne ku dîba ukulongolola bua majitu makuabu mu matuku atshilualua?
16 Ikala mujadike ne: Yehowa mmusue bua ‘ukuate bikole’ ku matuku atshilualua a disanka. (Bala 1 Timote 6:18, 19.) Mudimu wa ku dîba ne ku dîba udi ukuambuluisha bua kulua muena Kristo mushindame paudi uyisha ne bena Kristo nebe bakuabu badi benza mudimu wa ku dîba ne ku dîba. Bualu bukuabu, bana betu ba bungi mbamone ne: kuikala mu mudimu wa ku dîba ne ku dîba patshivuabu bansonga kuvua kulue kubambuluisha mu dibaka diabu. Misangu ya bungi, bantu bavua bampanda-njila kumpala kua kubuelabu mu dibaka batu batungunuka ne kuenza mudimu eu.—Lomo 16:3, 4.
17, 18. Mmunyi mudi kulongolola malu kutangila muoyo webe?
17 Misambu 20:4 udi wamba bua Yehowa ne: “Yeye akukumbajile majinga a muoyo webe, alubuluje malu ebe onso audi mulongolole.” (NWT) Paudi ulongolola malu bua matuku atshilualua, ela meji a tshiudi musue kuenza menemene mu nsombelu webe. Ela meji bua tshidi Yehowa wenza matuku etu aa ne bua tshiudi mua kuenza mu mudimu wende. Pashishe longolola bua kuenza malu adi amusankisha.
18 Paudi wenzela Yehowa mudimu mu nsombelu webe mujima, ne umutumbisha, newikale ne disanka divule. ‘Newikale ne disanka diebe mu Yehowa, ne yeye neakupe milombu idi [muoyo] webe ulomba.’—Mis. 37:4.
^ tshik. 7 Badi babikila kalasa aka lelu ne: Kalasa ka bamanyishi ba Bukalenge.


c: text/html

text:
Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
Lumu luimpe lufunda kudi Matayi
12:1-50
-
Yezu udi “Mukalenge wa Nsabatu” (1-8)
-
Muntu wa tshianza tshiuminyine udi wondopibua (9-14)
-
Muena mudimu munanga wa Nzambi (15-21)
-
Bademon badi bipatshibua ku nyuma muimpe (22-30)
-
Mpekatu udi kayi ufuidibua luse (31, 32)
-
Mutshi mumanyina ku bimuma biawu (33-37)
-
Tshimanyinu tshia Yona (38-42)
-
Padi nyuma wa bukoya upingana (43-45)
-
Mamuende wa Yezu ne bana babu ba balume (46-50)
12 Tshikondo atshi, Yezu wakapitshila mu madimi a ntete ya blé dituku dia Nsabatu. Bayidi bende bakumvua nzala, kutuadijabu kutula miepu ya ntete, badia.+
2 Pakamona Bafalese bualu ebu, bakamuambila ne: “Tangila! Bayidi bebe badi benza bualu budi mikenji mikandike dituku dia Nsabatu.”+
3 Yeye wakabambila ne: “Kanuvua babale tshivua Davidi muenze pavuaye yeye ne bantu bavuaye nabu bumvue nzala anyi?+
4 Muvuaye mubuele mu nzubu wa Nzambi, kudiabu mampa a mulambu,+ tshintu tshivua mikenji kayiyi yimuanyishila yeye anyi bantu bavua nende bua kudia, kadi anu bakuidi nkayabu anyi?+
5 Peshi kanuena babale mu Mikenji ne: mu matuku a Nsabatu bakuidi mu ntempelo badi banyanga Nsabatu ne bashala kabayi ne dipila anyi?+
6 Kadi ndi nnuambila ne: tshidi tshinene kupita ntempelo tshidi muaba eu.+
7 Kadi, bu nuenu bumvue tshidi mêyi aa umvuija: ‘Ndi musue luse,+ tshiena musue mulambu,’+ kanuvua mua kupisha bantu badi kabayi ne dipila to.
8 Bualu Muana wa muntu udi Mukalenge wa Nsabatu.”+
9 Pakumbukaye muaba au, wakaya mu nsunagoga wabu,
10 ne monayi! kuvua muntu mukuabu uvua ne tshianza tshiuminyine!+ Nunku bakamuebeja ne: “Mbianyishibue bua kuondopa dituku dia Nsabatu anyi?” bua bamone mua kumubanda.+
11 Yeye wakabambila ne: “Nuenu bikale ne mukoko umue ne mukoko au udi ukuluka mu tshina dituku dia Nsabatu, kudiku muntu wa munkatshi muenu wabenga kuwukuata ne kuwupatula anyi?+
12 Kadi netuambe tshinyi bua muntu udi ne mushinga wa bungi kupita mukoko! Nunku, mbianyishibue bua kuenza bualu buimpe dituku dia Nsabatu.”
13 Pashishe wakambila muntu au ne: “Olola tshianza tshiebe.” Yeye kutshiolola, tshiakakana bu tshianza tshikuabu.
14 Kadi Bafalese bakapatuka, kumuelelabu tshifufu bua kumushipa.
15 Pakamanya Yezu bualu abu, wakumbuka muaba au. Bantu ba bungi bakamulonda pabu,+ yeye wakabondopa bonso,
16 kadi wakabakandika bikole bua kabambidi bantu bualu buende to,+
17 bua kukumbaja tshivuabu bambe ku butuangaji bua muprofete Yeshaya, wakamba ne:
18 “Monayi! Muena mudimu wanyi+ undi musungule, undi munange, undi muanyishe!+ Nenteke nyuma wanyi pambidi pende,+ nealeje bisamba tshidi kulumbuluisha kuakane.
19 Kakutanda,+ anyi kuela mbila, peshi muntu kakumvua dîyi diende mu misesu minene.
20 Kakuzaza dilenge didibu baboze, kakujima mukaba wa muendu udi ufuima+ too ne padiye ukokesha bua kutuala kulumbuluisha kuakane.
21 Bushuwa, bisamba nebitekemene mu dîna diende.”+
22 Pashishe, bakamutuadila muntu uvuabu bakuate kudi demon, uvua mpofu ne kamama, wakamuondopa, nunku muntu uvua kamama au uvua mua kuakula ne kumona.
23 Nunku, misumba yonso ya bantu yakakema bikole, kutuadijabu kuamba ne: “Eu kena mua kuikala Muana wa Davidi anyi?”
24 Pakumvua Bafalese bualu ebu, bakamba ne: “Muntu eu udi wipata bademon ku diambuluisha dia Belezebula, mfumu wa bademon.”+
25 Bu muvuaye mumanye meji abu, wakabambila ne: “Bukalenge buonso budi bupanduluke budi bubutuka, ne tshimenga tshionso anyi nzubu yonso udi mupanduluke kakushindama to.
26 Bia muomumue, bikala Satana wipata Satana, mmupanduluke yeye nkayende; nunku, mmunyi muashindama bukalenge buende?
27 Kabidi, bingikala meme ngipata bademon ku diambuluisha dia Belezebula, kadi bana benu badi babipata ku diambuluisha dia nganyi? Ke bualu kayi bobu nebikale balumbuluishi benu.
28 Kadi bingikala ngipata bademon ku diambuluisha dia nyuma wa Nzambi, Bukalenge bua Nzambi mbumane kufika bushuwa kunudi.+
29 Anyi, mmunyi mudi muntu mua kubuela mu nzubu mua muntu wa bukole, kunyenga bintu biende, bikalaye kayi muanji kusuika muntu wa bukole au? Dîba adi udi mua kupawula nzubu wende.
30 Muntu yonso udi kayi ku luseke luanyi mmuluishi wanyi, muntu yonso udi kayi usangisha nanyi udi umuangalaja.+
31 “Bua bualu ebu, ndi nnuambila ne: Nebafuile bantu luse bua mpekatu ne bipendu bia mishindu yonso, kadi kabakubafuila luse bobu bapende nyuma nansha.+
32 Tshilejilu, muntu yonso udi wakula bibi bua Muana wa muntu, nebamufuile luse;+ kadi muntu yonso udi wakula bibi bua nyuma muimpe, kabakumufuila luse to, nansha mu ndongoluelu wa malu eu, nansha mu eu utshilualua.+
33 “Anyi nuenza bua mutshi wikale muimpe ne bimuma biawu bikale bimpe peshi nuenza bua mutshi wikale mubole ne bimuma biawu bikale bibole, bualu badi bamanyina mutshi ku bimuma biawu.+
34 Nuenu bana ba nyoka,+ mmunyi munudi mua kuamba malu mimpe nuenu bikale bantu babi? Bualu mukana mudi muamba anu malu adi mavulangane mu muoyo.+
35 Muntu muimpe udi upatula bintu bimpe mu tshibutshilu tshiende tshimpe, kadi muntu mubi udi upatula bintu bibi mu tshibutshilu tshiende tshibi.+
36 Ndi nnuambila ne: mu Dituku dia Dilumbuluisha, bantu nebalumbulule+ bua dîyi dionso dia patupu didibu bamba;
37 bualu nebakubale muntu muakane bua mêyi ebe, ne nebakupishe bua mêyi ebe.”
38 Pashishe, bamue bafundi ne Bafalese bakamuandamuna ne: “Mulongeshi, tudi basue kumona tshimanyinu tshifumina kuudi.”+
39 Wakabandamuna ne: “Tshipungu tshia bantu babi ne bena masandi tshidi tshitungunuka ne kukeba tshimanyinu, kadi kabakubapesha tshimanyinu tshikuabu anu tshimanyinu tshia muprofete Yona.+
40 Bualu anu bu muvua Yona muenze matuku asatu, munya ne butuku, munda mua mushipa munene,+ nunku Muana wa muntu neenze matuku asatu, munya ne butuku, munda mua buloba.+
41 Bantu ba mu Niniwe nebajuke dîba dia dilumbuluisha pamue ne tshipungu tshia bantu etshi ne bobu nebabapishe, bualu bavua banyingalale bua mpekatu yabu bua malu avua Yona muyishe.+ Kadi monayi! tshidi tshipite Yona tshidi muaba eu.+
42 Nebajule mukalenge mukaji wa ku sud dîba dia dilumbuluisha pamue ne tshipungu tshia bantu etshi ne yeye neatshipishe, bualu wakafumina ku ntengu ya buloba bua kuteleja meji a Solomo.+ Kadi monayi! tshidi tshipite Solomo tshidi muaba eu.+
43 “Padi nyuma wa bukoya upatuka munda mua muntu, udi upitshila miaba idi kayiyi mâyi wenda ukeba muaba wa kuikishila, kadi kena upeta muaba nansha umue.+
44 Pashishe, udi wamba ne: ‘Nempingane mu nzubu muanyi mumvua mupatuke,’ padiye ufika, udi usangana nzubu munda mutupu, kadi mukomba mutokesha ne mulengeja.
45 Pashishe udi uya, wangata nyuma mikuabu muanda mutekete mibi kumupita yeye, yoyi mimane kubuela munda, idi isombelamu; nunku nsombelu wa ndekelu wa muntu au udi ulua mubi menemene kupita wa kumpala.+ Ke muikalabi kabidi bua tshipungu tshia bantu babi etshi.”
46 Patshivuaye wakula ne misumba ya bantu, mamuende ne bana babu+ bavua bimane pambelu, bakeba bua kuyukila nende.+
47 Nunku muntu mukuabu wakamuambila ne: “Tangila! Mamuebe ne bana benu mbimane pambelu, bakeba kuyukila nebe.”
48 Yeye wakandamuna muntu uvua mumuambile au ne: “Mamuanyi nnganyi? Bana betu mbanganyi?”
49 Wakolola tshianza ufunkuna bayidi bende, wamba ne: “Tangila! Mamuanyi ne bana betu!+
50 Bualu muntu yonso udi wenza disua dia Tatu wanyi udi mu diulu, yeye eu ke muanetu wa balume, muanetu wa bakaji, ne mamuanyi.”+
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
Matayi 12
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg

robotstxt: allowed

filter: keep


text:
Nenuikale ‘bukalenge bua bakuidi’
‘Nuenu nenuikale kundi bukalenge bua bakuidi ne tshisamba tshia tshijila.’—EKES. 19:6.
1, 2. Kankanunuina ka mukaji kavua dijinga ne bukubi kayi? Bua tshinyi?
MULAYI wa buprofete wa kumpala udi mu Bible udi ne mushinga wa bungi mu dikumbana dia malu adi Nzambi mulongolole. Pavua Nzambi mufile mulayi wa mu Edene, wakamba ne: ‘Nenteke lukuna pankatshi pebe [Satana] ne mukaji, ne pankatshi pa bana bebe ne bana bende.’ Mbukole kayi buvua lukuna elu ne bua kuikala nabu? Yehowa uvua muambe ne: ‘Muana wa mukaji neakuboze ku mutu kuebe, ne wewe neumusume ku tshikankanyi tshiende.’ (Gen. 3:15) Lukuna luvua pankatshi pa nyoka ne mukaji luvua ne bua kuikala lukole luenza bua Satana enze muende muonso bua kubutula kankanunuina ka mukaji.
2 Kabiena bikemesha bua muvua mufundi wa Misambu musambile Nzambi bua tshisamba tshiende tshisungula wamba ne: ‘Mona, badi nebe lukuna badi bateka diyoyo; badi bakukina bakuambulula mitu yabu. Badi bapangila malu a budimu a kuenzela bantu bebe; badi bela bifufu biabu popamue bua kutekela bantu bawakusokoka diyoyo. Badi bamba ne: Luayi, tubabutule bua kabikadi tshisamba tshia bantu kabidi.’ (Mus. 83:2-4) Bavua ne bua kukuba mulongolongo wa ndelanganyi uvua ne bua kupatula kankanunuina ka mukaji bua kawubutudibu ne kabawunyangi. Bua kukumbaja bualu ebu, Yehowa wakalongolola kabidi malu makuabu avua ne bua kuenza bua tshivuaye mulongolole tshikumbane.
TSHIPUNGIDI TSHIDI TSHIKUBA KANKANUNUINA
3, 4. a) Ndîba kayi divua tshipungidi tshia Mikenji tshituadije mudimu watshi? Tshisamba tshia Isalele tshivua tshitabe bua kuenza tshinyi? b) Tshipungidi tshia Mikenji tshivua tshienza bua tshinyi?
3 Bu muvua ndelanganyi ya Abalahama, Izaka ne Yakoba mivule ne milue miliyo ya bungi, Yehowa wakayivuija tshisamba tshia Isalele wa kale. Ku diambuluisha dia Mose, Yehowa wakadia tshipungidi tshia pa buatshi ne tshisamba etshi pa kubelela mikenji, ne tshisamba tshia Isalele tshiakitaba bua kutumikila mikenji ya tshipungidi atshi. Bible udi wamba ne: ‘Mose wakangata mukanda wa dipungila, wakawubala kumpala kua bantu; bobu bakamba ne: mêyi onso akuamba Yehowa netuenze, netuatumikile. Mose wakangata mashi, wakaamiamina pambidi pa bantu, wakamba ne: tangilayi mashi a dipungila diakapunga nenu Yehowa bua mêyi au onso.’—Ekes. 24:3-8.
4 Tshipungidi tshia Mikenji tshiakatuadija mudimu watshi ku mukuna wa Sinayi mu 1513 kumpala kua Yezu. Ku diambuluisha dia tshipungidi etshi, tshisamba tshia Isalele wa kale tshivua tshilue tshisamba tshisungula tshia Nzambi. Yehowa wakalua ‘Mulumbuluishi wabu, Mubeledi wa mikenji ne Mukalenge wabu.’ (Yesh. 33:22) Malu avua mafikile bena Isalele adi aleja tshidi tshifikila bantu padibu batumikila mikenji miakane ya Nzambi peshi babenga kuyitumikila. Bu muvua Mikenji ikandika disela anyi disedibua ne bantu bavua kabayi batendelela Nzambi mulelela, ne ikandika ditendelela nzambi ya dishima, bivua biambuluisha bua kukuba mulongolongo wa ndelanganyi ya Abalahama bua kawunyanguki.—Ekes. 20:4-6; 34:12-16.
5. a) Tshipungidi tshia Mikenji tshivua tshipeteshe tshisamba tshia Isalele mpunga kayi muimpe? b) Bua tshinyi Nzambi wakabenga tshisamba tshia Isalele?
5 Mu tshipungidi tshia Mikenji, bavua kabidi balongolole bua kuteka bakuidi, etshi tshivua mundidimbi wa bualu bunene buvuabu balongolole mu matuku atshivua alua. (Eb. 7:11; 10:1) Mu bulelela, ku diambuluisha dia tshipungidi atshi, Isalele uvua ne mpunga wa pa buende ne diakalenga dia kuikala ‘bukalenge bua bakuidi’ ne bivua mua kuenzeka nanku anu bu bobu batumikile mikenji ya Yehowa. (Bala Ekesode 19:5, 6.) Kadi, tshisamba tshia Isalele katshiakatumikila mikenji eyi to. Pamutu pa tshisamba etshi kuangatatshi ne mushinga difika dia Masiya uvua tshitupa tshinene tshia kankanunuina ka Abalahama, tshiakamubenga. Bu tshipeta, Nzambi pende wakatshibenga.
6. Mikenji ivua mikumbaje bualu kayi?
6 Bu muvua bena Isalele bapangile bua kushala ne lulamatu kudi Yehowa ne kufika ku dipatula bantu bavua mua kulua bukalenge bua bakuidi, kabiena bileja ne: Mikenji ivua mipangile tshipatshila tshiayi to. Bavua bele Mikenji eyi bua kukuba kankanunuina ne kufikisha bantu kudi Masiya. Diakamue pavua Kristo mufike ne bantu bamujingulule, mudimu wa Mikenji wakakumbana. Bible udi wamba ne: “Kristo udi ndekelu wa Mikenji.” (Lomo 10:4) Kadi lukonko ludi lujuka ludi ne: Mbanganyi bavua mua kupeta diakalenga dia kuikala bukalenge bua bakuidi? Yehowa Nzambi wakalongolola bualu bukuabu bilondeshile mikenji bua kuenza tshisamba tshipiatshipia.
DILEDIBUA DIA TSHISAMBA TSHIPIATSHIPIA
7. Ntshinyi tshikavua Yehowa muambe ku diambuluisha dia Yelemiya bua tshipungidi tshipiatshipia?
7 Matuku a bungi kumpala kua tshipungidi tshia Mikenji kufuatshi, Yehowa ukavua mumanyishe ku diambuluisha dia muprofete Yelemiya ne: uvua ne bua kudia ‘tshipungidi tshipiatshipia’ ne tshisamba tshia Isalele. (Bala Yelemiya 31:31-33.) Tshipungidi atshi tshivua ne bua kuikala tshishilangane ne tshipungidi tshia Mikenji mu mushindu wa ne: tshivua ne bua kuenza bua bafuile bantu luse bua mibi yabu kabiyi bikengela milambu ya nyama to. Mmunyi muvuatshi mua kuenza bualu ebu?
8, 9. a) Mashi a Yezu avua medibue panshi akakumbaja tshinyi? b) Tshipungidi tshipiatshipia tshivua tshipesha benamu mpunga kayi? (Tangila tshimfuanyi tshia ntuadijilu.)
8 Bidimu nkama ya bungi pashishe, Yezu wakajadika Didia dia dilolo dia Mukalenge mu dia 14 ngondo wa Nisana mu 33. Wakambila bapostolo bende ba lulamatu 11 bua dikopo dia mvinyo ne: “Dikopo edi didi dileja tshipungidi tshipiatshipia tshienza ne mashi anyi adi ne bua kuya panshi bua bualu buenu.” (Luka 22:20) Bilondeshile mukanda wa Matayi, Yezu uvua muambe ne: “Etshi tshidi tshileja ‘mashi anyi a tshipungidi’ adi ne bua kuya panshi bua kujimija mibi ya bantu ba bungi.”—Mat. 26:27, 28.
9 Mashi a Yezu avua maye panshi ke akajadika tshipungidi tshipiatshipia. Akenza kabidi bua mibi ya bantu ijimijibue musangu umue bua kashidi. Yezu kena mu tshipungidi tshipiatshipia to. Bu mudiye kayi ne bubi, kena dijinga ne kufuidibua luse to. Kadi Nzambi uvua ne bua kuenza mudimu ne mushinga wa mashi a Yezu bua ndelanganyi ya Adama. Uvua kabidi mua kuangata bamue bantu bavua badilambule kudiye “bu bana” pa kubela manyi a nyuma muimpe. (Bala Lomo 8:14-17.) Bu muvua Nzambi ubamona kabayi ne bubi, bavua mua kuikala mu mushindu kampanda bu Yezu, Muana wa Nzambi udi kayi ne bubi. Bela manyi aba bavua ne bua kulua “bapianyi pamue ne Kristo” ne kupeta diakalenga dia kulua ‘bukalenge bua bakuidi.’ Edi divua diakalenga divua tshisamba tshia Isalele tshivua muinshi mua Mikenji mua kupeta. Mupostolo Petelo wakamba bua “bapianyi pamue ne Kristo” ne: “Nuenu nudi ‘bantu basungula, bakuidi bikale bakalenge, tshisamba tshia tshijila, bantu balongolola bua kuikala tshintu tshia Nzambi tshia pa buatshi, bua numanyishe miaba yonso bikadilu bimpe’ bia yeye uvua munubikile bua kupatuka mu mîdima kubuela mu butoke buende bua dikema.” (1 Pet. 2:9) Tshipungidi etshi tshidi bushuwa ne mushinga. Tshidi tshiambuluisha bayidi ba Yezu bua kulua tshitupa tshibidi tshia kankanunuina ka Abalahama.
TSHIPUNGIDI TSHIPIATSHIPIA TSHIDI TSHITUADIJA MUDIMU
10. Ndîba kayi divua tshipungidi tshipiatshipia tshituadije mudimu watshi? Bua tshinyi katshivua tshituadije kumpala kua tshidimu atshi?
10 Ndîba kayi divua tshipungidi tshipiatshipia tshituadije mudimu watshi? Katshivua tshituadije mudimu pavua Yezu muakule bualu buatshi butuku buende bua ndekelu pa buloba to. Bualu bua tshiotshi kutuadija mudimu, mashi a Yezu avua ne bua kuedibua panshi ne bavua ne bua kuleja Yehowa mushinga wa mashi aa mu diulu. Kabidi, bavua ne bua kuitshikijila aba bavua ne bua kulua “bapianyi pamue ne Kristo” nyuma muimpe. Nunku, tshipungidi tshipiatshipia tshiakatuadija mudimu watshi mu Pentekoste wa mu 33 pavua bayidi ba Yezu ba lulamatu bedibue manyi a nyuma muimpe.
11. Mmunyi muvua tshipungidi tshipiatshipia tshienze bua bena Yuda ne bantu ba bisamba bia bende benze Isalele wa mu nyuma? Mbantu bungi kayi badi mu tshipungidi tshipiatshipia?
11 Nansha muvua tshipungidi tshia Mikenji tshia kale ‘tshituishibue ku ndekelu’ mu mushindu kampanda pavua Yehowa mumanyishe ku diambuluisha dia Yelemiya ne: uvua ne bua kudia tshipungidi tshipiatshipia ne Isalele, mudimu wa tshipungidi etshi wakatungunuka too ne pakatuadija tshipungidi tshipiatshipia mudimu watshi. (Eb. 8:13) Pavua tshipungidi etshi tshituadije mudimu watshi, Nzambi uvua mua kumona bena Yuda ne bantu ba bisamba bia bende bavua kabayi batengula bavua bamuitabuje mu mushindu wa muomumue bualu ‘ditengudibua diabu ndia mu muoyo kudi nyuma, kadi ki ndia kudi mikenji mifunda to.’ (Lomo 2:29) Pavua Nzambi udia nabu tshipungidi tshipiatshipia, uvua ne bua kuteka mikenji yende ‘mu meji abu, ne kuyifunda mu mioyo yabu.’ (Eb. 8:10) Bungi busanga bua bantu badi mu tshipungidi tshipiatshipia budi 144000, badi benza tshisamba tshipiatshipia, mmumue ne: “Isalele wa Nzambi” anyi Isalele wa mu nyuma.—Gal. 6:16; Buak. 14:1, 4.
12. Tshipungidi tshia Mikenji ne tshipungidi tshipiatshipia mbifuanangane ku tshinyi?
12 Tshipungidi tshia Mikenji ne tshipungidi tshipiatshipia mbifuanangane ku tshinyi? Tshipungidi tshia Mikenji tshivua pankatshi pa Yehowa ne Isalele wa ku mubidi; tshipungidi tshipiatshipia tshidi pankatshi pa Yehowa ne Isalele wa mu nyuma. Mose uvua mutuangaji mu tshipungidi tshia kale; Yezu udi Mutuangaji mu tshipungidi tshipiatshipia. Tshipungidi tshia Mikenji tshivua tshijadikibue ku diambuluisha dia mashi a nyama, tshipungidi tshipiatshipia tshivua tshijadikibue ku diambuluisha dia mashi a Yezu avua medibue panshi. Kabidi, tshisamba tshia Isalele tshivua tshilongolola ku diambuluisha dia tshipungidi tshia Mikenji ku bulombodi bua Mose; aba badi mu tshipungidi tshipiatshipia mbalongolola ku bulombodi bua Yezu udi Mutu wa tshisumbu.—Ef. 1:22.
13, 14. a) Mmunyi mudi tshipungidi tshipiatshipia tshipetangana ne Bukalenge? b) Bidi bikengela tshinyi bua Isalele wa mu nyuma kukumbanaye bua kukokesha ne Kristo mu diulu?
13 Tshipungidi tshipiatshipia tshidi tshipetangana ne Bukalenge mu ngumvuilu wa ne: tshidi tshienza tshisamba tshia tshijila tshidi ne diakalenga dia kulua bakalenge ne bakuidi mu Bukalenge bua mu diulu abu. Tshisamba atshi tshidi tshienza tshitupa tshibidi tshia kankanunuina ka Abalahama. (Gal. 3:29) Nunku, tshipungidi tshipiatshipia tshidi tshikolesha tshipungidi tshia Abalahama.
14 Kudi bualu bukuabu budi butangila Bukalenge budi ne bua kujadikibua. Tshipungidi tshipiatshipia tshidi tshipatula Isalele wa mu nyuma ne tshifila tshishimikidi kudi benamu bua kulua “bakokeshi pamue ne Kristo.” Kadi bivua bikengela kulongolola bualu kampanda bilondeshile mikenji bua kubanyishila bua kulonda Yezu mu Bukalenge buende bu bakalenge ne bakuidi mu diulu.
TSHIPUNGIDI TSHIDI TSHIPETESHA BAKUABU MUSHINDU WA KUKOKESHA NE KRISTO
15. Ntshipungidi kayi tshivua Yezu nkayende mudie ne bayidi bende ba lulamatu?
15 Panyima pa Yezu mumane kujadika Didia dia dilolo dia Mukalenge, wakadia tshipungidi ne bayidi bende ba lulamatu tshidibu babikila ne: tshipungidi tshia Bukalenge. (Bala Luka 22:28-30.) Bishilangane ne bipungidi bikuabu bidi Yehowa muikale umue wa ku bitupa bia tshipungidi, etshi tshipungidi tshidi anu pankatshi pa Yezu ne bayidi bende bela manyi. Pavua Yezu muambe ne: “Anu bu mudi Tatu wanyi mudie nanyi tshipungidi,” bidi bimueneka ne: uvua wakula bua tshipungidi tshivua Yehowa mudie nende tshia kuikala “muakuidi kashidi bu Melekisedeke.”—Eb. 5:5, 6.
16. Tshipungidi tshia Bukalenge ntshipeteshe bena Kristo bela manyi diakalenga kayi?
16 Bapostolo 11 ba lulamatu bavua ‘bashale ne Yezu mu makenga ende.’ Tshipungidi tshia Bukalenge tshivua tshibajadikile ne: bavua ne bua kuikala nende mu diulu ne kusomba mu nkuasa ya bukalenge bua kukokesha bu bakalenge ne kuenza mudimu bu bakuidi. Kadi ki nganu bapostolo 11 aba nkayabu bavua bapete diakalenga edi to. Yezu uvua mutumbishibue wakamuenekela mupostolo Yone mu tshikena kumona umuambila ne: “Mutshimunyi nemmuanyishile bua kusomba nanyi mu nkuasa wanyi wa bukalenge, anu bu mumvua panyi mutshimune ne musombe ne Tatu wanyi mu nkuasa wende wa bukalenge.” (Buak. 3:21) Nunku, tshipungidi tshia Bukalenge ntshienza ne bena Kristo bela manyi 144000. (Buak. 5:9, 10; 7:4) Etshi ke tshipungidi tshidi tshienza tshishimikidi bilondeshile mikenji bua bobu kukokesha ne Yezu mu diulu. Mbifuanangane ne mukaji wa mu dîku dia banene udi ne bua kuselangana ne mukalenge udi ukokesha ne kulua mukumbane bua kukokesha nende. Bushuwa Mifundu idi ileja mudi bena Kristo bela manyi bikale “mukaji” wa Kristo, “utshidi kamama” mulaya bua kuselangana ne Kristo.—Buak. 19:7, 8; 21:9; 2 Kol. 11:2.
IKALA NE DITABUJA DIKOLE KU BUKALENGE BUA NZAMBI
17, 18. a) Umvuija mu tshikoso bipungidi bisambombo bitudi bakonkonone bidi bipetangana ne Bukalenge. b) Bua tshinyi tudi ne bua kuikala ne ditabuja dikole mu Bukalenge?
17 Bipungidi bionso bitudi bakonkonone mu biena-bualu bibidi ebi bidi bitangila tshitupa tshimue tshia Bukalenge anyi bia bungi. (Tangila tablo wa ne: “Muakumbaja Nzambi malu adiye mulongolole.”) Bualu ebu budi buleja ne: bulongolodi bua Bukalenge mbujadika bikole pa malu adi apetangana ne mikenji. Nunku, tudi ne malu adi atusaka bua kueyemena ne muoyo mujima Bukalenge bua Masiya bu tshiamu tshidi Nzambi wenza natshi mudimu bua kukumbaja tshivuaye mulongolole bua buloba ne bantu katshia ku ntuadijilu.—Buak. 11:15.
18 Kakuyi mpata, Bukalenge ke tshintu tshimue tshiajikija ntatu ya bantu. Tudi batuishibue bikole ne: nebupeteshe bantu bonso mabenesha a kashidi. Nunku, tumanyishayi bakuabu bulelela ebu ne tshisumi.—Mat. 24:14.


text:
MABEJI A TSHISANGILU TSHIA NSOMBELU NE MUDIMU WETU WA BUENA KRISTO Ngondo wa 9 2017
Tshia kuamba
Tshia kuamba bua kufila tshibejibeji tshia Tshibumba tshia Nsentedi ne kulongesha bulelela budi butangila Bible ne malu a sianse. Enza mudimu ne ngenyi eyi bua kukeba tshiebe tshia kuamba.
BIUMA BIA MU DÎYI DIA NZAMBI
Dijadikulula ntendelelu mukezuke
Tshikena kumona tshia ntempelo tshia Yehezekele tshivua tshijadikile bena Yuda ba lulamatu bavua bashale ku bavuabu bakuate baye nabu mu Babilona ne: bavua ne bua kujadikulula ntendelelu mukezuke.
TUIKALAYI NE NSOMBELU WA BUENA KRISTO
Udi wangata ntendelelu mukezuke ne mushinga bua tshinyi?
Ntendelelu mukezuke mmujadikibue bimpe menemene. Utu ne tshibidilu tshia kuelangana meji bua diakalenga diudi nadi dia kumanya Yehowa ne kumuenzela mudimu anyi?
BIUMA BIA MU DÎYI DIA NZAMBI
Masanka avua Isalele mujadikulula ne bua kupeta
Tshikena kumona tshia ntempelo tshia Yehezekele tshivua tshilaye ne: bavua ne bua kujadikulula ntendelelu mukezuke, ne mu mabenesha avuaye mua kutuadila bantu muvua dilongolola dia malu, dieleshangana diboko ne bukubi.
BIUMA BIA MU DÎYI DIA NZAMBI
Lulamatu kudi Nzambi ludi lufuta
Muyuki wa bena Ebelu basatu udi ukolesha dipangadika dietu dia kushala anu balamate Yehowa.
TUIKALAYI NE NSOMBELU WA BUENA KRISTO
Shala ne lulamatu padibu bakuteta
Yezu Kristo wakashala ne lulamatu kudi Nzambi pavuabu bamutete. Bantu bena mapanga badiku pabu mua kushala ne lulamatu padibu babasaka ku bukole bua kupangila lulamatu kudi Nzambi anyi?
TUIKALAYI NE NSOMBELU WA BUENA KRISTO
Shala ne lulamatu padibu bipata mulela webe mu tshisumbu
Padibu bipata mulela wetu mu tshisumbu, lulamatu luetu kudi Yehowa ludi luteshibua. Ntshinyi tshidi mua kutuambuluisha bua kushala ne lulamatu?
BIUMA BIA MU DÎYI DIA NZAMBI
Udi utungunuka ne kuenzela Yehowa mudimu anyi?
Danyele wakatungunuka ne kuenzela Nzambi mudimu. Kakalekela tshintu nansha tshimue tshimupangisha bua kuenza malu ende a mu nyuma a pa tshibidilu to.
TUIKALAYI NE NSOMBELU WA BUENA KRISTO
Ubalongeshe bua batungunuke ne kuenzela Yehowa mudimu
Longesha bamanyishi bapiabapia anu ku ntuadijilu bua bikale ne tshibidilu tshia kuyisha ne tshisumi. Ambuluisha mulongi webe wa Bible bua kulua mumanyishi muimpe menemene.


text:
EKELESIA WA NZAMBI LELU NTSHINYI ?
Mei a Kumpala
Michael Hardt
Muntu yonso wa munkatshi mua aba bakamana kudifila kudi Yesu Kilisto, udi ujinga buobumue ne bana ba Nzambi bakuabu. Kadi, patudi tutangila lelu, udi bena kilisto babungi bamuangalaka mu idi ibikidibua ne ekelesia ya bungi ne mu tusumbusumbu tuabungi tudi ne mena mashilashilangane (ba méthodiste, ba batiste ba pentekotiste cadeco...), tshia kuenza ntshinyi mu ngikadilu wa mushindu eu?
Bua kufila diandamuna ku lukonko elu, ludi babungi badiebeja kabidi lelu, bidi bitamba buimpe bua kuanji kukeba kumanya meshi a Nzambi ku tshidi tshitangila ekelesia anyi (disangisha [1]: mu tshibikidilu tshikuabu). Wakatufundila meshi andi aa mu mukanda wandi (Bible). Muomu emu, udi utulesha diambedi tshidi Ekelesia wa Nzambi, ne utulesha bua kulonda, mushindu kayi udi bena kuitabusha mua kudisangisha.
Kupitshila ku Makonka, ne mandamuna adi ne mei matshintshikila, ndi musue, kulesha tshidi dî dia Nzambi dituambila pa bualu bua Ekelesia. Ndi mutuishibue mu mutshima wanyi ne, tshikoso etshi tshia mei tshidi tshitupangisha bua kubuela mu ndondo ne kabujima ka diunvuija dia tshiena bualu tshionso; kadi misangu mikuabu tshikoso tshia mandamuna aa, netshipeshe mubadi yonso dijinga dinene ne kutabulusha meshi andi bua kubuela padiye musue, mu ndondo wa tshiena bualu ne tshiena bualu tshionso.
Le mot grec «ekklesia» signifie «appelés hors de», ou autrement dit «assemblée». L’Eglise n’a rien à faire avec le monde. Elle est céleste, appelée hors du monde pour appartenir à Christ.
Muaku eu « ekelesia » udi unvuisha tshinyi ?
Mu buena gelika muaku « ekklesia » udi mukudimuna bu ekelesia anyi disangisha, anyi nsangilu, udi unvuisha « bapatula (ku dibikila) mu… ». Nunku, Ekelesia wa Nzambi, kipatshila kende kakena ka pa buloba nansha. Udi ne dibikila dia mu diulu, mupatudibuemu mu ba pa buloba bua kuikala wa Kilisto.
La parole de Dieu ne connaît qu’une Eglise (ou: Assemblée). Cette Eglise est constituée de tous les croyants, chrétiens qui ont cru l'évangile du salut (Eph. 1, 13). Ils ont été unis ensemble en un seul corps, non pas en devenant membre d’une organisation, mais par le Saint Esprit (Acts 2, 47; 1 Cor. 12, 13 et Eph. 1, 23).
Ekelesia idi bungi munyi?
Dî dia Nzambi didi dimanye anu Ekelesia umue. Ekelesia eu umuepele, udi bukua bana ba Nzambi buonso ba buloba bujima, baledibue tshiakabidi, bakitabusha pakunvuabu lumu luimpe lua lupandu luabu (Efeso 1: 13).
Bakasangishibua buonso buabu ku bukole bua Nyuma muimpe, bua kuikalabo mubidi umue, ke bua kuikala tshitupa tshia bulongodi kampanda nansha: (ba pentekotiste ba batiste…) (Bienz. 2, 47; 1Kol. 12,13 n” Efes. 1.23).
L’Eglise (ou: Assemblée) a commencé le jour de la Pentecôte, 50 jours après la résurrection du Seigneur (Actes 2).
Ekelesia udi mubangishe tshikondo kayi?
Ekelesia udi mubangishe tshikondo tshia Pentekoste dituku dia kapueka Nyuma Muimpe, matuku 50 mamane kupita, kunyima kua dibika dia Mukelenge.
·pourquoi pas avant?
L’Eglise (ou: Assemblée) ne pouvait pas commencer plus tôt, parce que Christ devait mourir, ressusciter et être glorifié, avant que le Saint Esprit puisse venir (Jean 7, 37-39). En Matthieu 16 c’est encore futur: «sur ce roc, je bâtirai mon assemblée» (v. 18).
Kadi mbua tshinyi kakadiku(ekelesia) kumpala kua dituku adi ?
Ekelesia kakadi muanze kubanga lukasa kumpala bualu bua, biakadi bikengela bua Kilisto afue diambedi, abike, (ku lufu luandi ne dibika, akumbashe mudimu wa bupikudi) ne kunyima atumbishibua, kumpala kua Nyuma Muimpe kupueka pa buloba ((Yone 7. 37-39). Mu Matayo 16 budi bualu budi bulua kumpala: “pa dibue edi nengibake Ekelesia wanyi” ‘nv. 18)
·pourquoi pas plus tard?
L’Eglise a effectivement commencé le jour de la Pentecôte en Actes , parce que nous lisons à la fin du chapitre que «le Seigneur ajoutait tous les jours à l’assemblée ceux qui devaient être sauvés.»
mbua tshinyi kakadi(ekelesia) mua kuledibua kunyima ?
Ekelesia bulelela, wakaledibua dituku dia Pentekoste mu Bienzedi 2, bualu bua tudi tubala kundekelu kua shapita ne : “ ku dituku ku dituku,Mukelenge wakadi usangishasha kudibo (bena ekelesia), bakuabo bakadi basungidibua..
Non. Le mystère de Christ et de l’Eglise n’avait pas été ‘donné à connaître’ jusqu’alors (Eph. 3, 5). C’est l’apôtre Paul qui a eu la mission de le communiquer (Eph. 3, 2, 7, 8).
L’Ancien Testament évoque seulement des types de l’Eglise (par exemple Rebecca). Mais personne ne peut reconnaître la vérité de l’Eglise par ces images – sans la lumière du Nouveau Testament.
Dipungila dikulukulu didi diakula bua “Ekelesia” anyi?
Nansha kakese. Mukanda wa Nzambi udi wamba ne, mbualu busokoka bua Kilisto ne Ekelesia kabuakadi “bumanyishibua” mu bikondo bikuabo (Efeso 3: 5).
Mupostolo Paulo ke wakapeshibua mudimu wa kubumanyisha. Udi wamba bua bualu buandi nkayandi ne: “kundi meme, udi mutambe bansanto buonso kupuekela, bakampa ngasa eu bua meme kuambila ba bisamba bia bende bua bubanshi bua Kilisto budibo kabai bamanye mua kuidikisha, ne bua kumuenesha ku mesu kua bantu buonso dilonga dia bualu buakadi busokoka” (Efeso 3: 8, 9). Dipungila dikulukulu didi diakula bualu bua Ekelesia anu mu mindidimbi (bu tshileshelu mu Eva[1], mu Lebeka[2]). Kadi – katuyi ne dibuluibua dia dipungila dipia-dipia, muntu nansha umue kakadi mua kumanya mu mindidimbi ei bulelela bua Ekelesia.
Tous ceux qui croient l’évangile de leur salut (Eph. 1, 13) – ceux des juifs et ceux des nations. Ils sont ainsi unis ensemble en un seul corps (1 Cor. 12, 13).
Badi benza Ekelesia mbanganyi? Anyi:
Buonso badi bitabusha ku lumu luimpe lua lupandu luabu, ku ditabusha” (Efeso 1: 13). Bena yuda ne bena gelika bakamana kuasangishibua mu mubidi umue (1 Kol. 12, 13).
Il n’y a rien à faire. Si vous êtes un vrai croyant, vous êtes déjà membre de «l’Eglise (ou: Assemblée) du Dieu vivant», la seule Eglise (ou: Assemblée) reconnue dans le Nouveau Testament. Il n’est nul besoin de se «joindre» à quelque leader ou à quelque groupement que ce soit. Un vrai croyant est membre du corps de Christ (1 Cor. 12, 12, 13).
mushindu kayi wakulua tshitupa tshia mubidi wa Kilisto?
Kakuena bualu kampanda bukuabu bua kuenza to. Pa udi mumane kuitabusha , ukadi mumane kulua tshitupa tshia “Ekelesia(anyi nsangilu) wa Nzambi udi ne muoyo” mumanyike mu dipungila dipia-dipia. Kabuena bualu bua kudilamatshisha kudi mukokeshi kampanda (leader) nansha, anyi ku tshisumbu tshia bantu. Muena kuitabusha mulelela udi tshitupa tshia mubidi wa Kilisto (1Kol. 12, 12, 13).
- Pourquoi le Nouveau Testament utilise-t-il des images pour décrire l’Eglise?
Comment expliquer à un pygmée de la forêt équatoriale – qui n’a jamais vu un avion – ce qu’est un avion? On ne peut éviter d’utiliser des images, par exemple lui dire qu’un avion c’est un grand oiseau, mais en métal, et qui ne peut pas atterrir sur les arbres, et boit de l’essence etc. Cela pourra donner une idée au pygmée de ce qu’est un avion. De la même manière Dieu utilise des choses qui nous sont familières (corps, épouse, maison) pour nous expliquer ce qu’est l’Eglise.
Bua tshinyi dipungila dipia-dipia didi diangata mindidimbi bua kunvuija Ekelesia ?
Mushindu kayi wa kunvuisha Kayeke (pygmée) ka mu ditu dinene tshidi ndeke (avion), padiye kayi muanze kumumanya?
Anu bangate mundidimbi wa tshintu tshidiye mumanye bimpe, nunku tudi mua kumunvuisha tshidi ndeke. Bua kumunvuija ndeke tudi mukuangata misangu mikuabu tshilejelu ne, ndeke udi ufuanangana ne Nyunyi munene, kadi yeye udi mu tshiamua ne kena mua kuikila pa mitshi nansha, udi unua anu Essence pa muaba wa mai,…Ebi bidi mua kupesha mutua eu lungenyi nasha lukese, pa ngikadilu wa ndeke.
Mushindu umue kabidi udi Nzambi wangata bileshelu itudi bamanye bimpe (tshileshelu: Ekelesia udi mubidi, udi mukashi, wa nzubu) bua kutunvuisha tshidi Ekelesia muikale).
(1) l’Eglise est le corps de Christ?
Quand Dieu présente l’Eglise comme un corps, cela indique (voir 1 Cor. 12)
- que nous sommes tous différents comme membres du corps, et que nous avons des fonctions différentes,
- qu’il y a unité, exactement comme les membres d’un corps travaillent ensemble dans l’unité,
- et le plus important, Christ est la tête, ou chef de ce corps (voir Q 3.10).
Tshidibu basue kuamba ku…
Padi Nzambi wakula bua Ekelesia bu mubidi bidi buinvuija ne :
-Tudi bonso bashilanganene bu bitupa bia mubidi ne tudi ne midimu mishilangane
-kudi buobumue, bulelela bu mudi bitupa bia mubidi bienza mudimu mu buobumue,
-ne bualu budi butambe mushinga budi ne, Kilisto udi mutu (nfumu) wa mubidi (utangile Q.3.10).
(2) l’Eglise est la maison de Dieu?
Dans une maison tout est ordonné de manière à plaire au chef de la maison. Ainsi dans la maison de Dieu:
- un ordre selon Dieu est à respecter (1 Tim. 3, 15)
- la gloire doit lui être rendue (Ps. 26, 8)
- tout doit être en accord avec sa sainteté (Ps. 93, 5).
…Ekelesia bu Nzubu wa Nzambi ?
Mu nzubu yonso, malu adi malongola bilondeshele disua dia nfumu wa nzubu. Ke mudi bua nzubu wa Nzambi.
- Bulongolodi bilondeshele diisua dia Nzambi budi ne bua kunemekibua (1Tim. 3 , 15)
- Butumbi buikale buende nkayende ( Mis. 26, 8).
- Bionso bikale bia tshila ( Mis. 93, 5).
The above references from the Psalms apply, of course, to God’s house in the Old Testament but they show that glory and holiness are connected with the thought of the house of God. The church is the dwelling place of God today (Eph. 2:19-22).
(3) l’Eglise est l’épouse de Christ?
L’épouse est en relation avec les affections and an exceedingly close, exclusive and indissoluble relationship (Gen. 2:24). Cette image de l’épouse appliquée à l’Eglise montre qu’il y a une relation d’amour entre Christ et l’Eglise (Eph. 5, 25). Les affections de l’Eglise ne doivent pas être partagées, mais doivent être réservées à Christ seul (2 Cor. 11, 2). Et l’épouse a un seul grand désir: que son époux vienne! «Amen, viens Seigneur Jésus» (Apoc. 22, 17, 20).
…Ekelesia bu Mukashi wa Kilisto ?
Mukaji udi mu malanda ne majinga mashemakane. Tshinfuanyi etshi paditshi tshiakula bua Kilisto ne ekelesia, tshidi tshileja dinanga didi Kilisto nadi kudi ekelesia (Efes. 2. 25). Ne ekelesia kena mua kuabanya dinanga, anyi dikokela diende kudi kilisto ne tshintu tshikuabu nansha, kadi didi ne didi ne tshia kuikla anu bua Kilisto (2Kol. 11, 2). Ne mukaji udi anu ne dijinga dimue dia : dia mulume wende kulua “ Amen lua Mukelenge Yezu (Buak. 22, 17, 20).
Il faut comprendre que le corps de Christ a un aspect universel (Eph.1, 23) et un aspect local (voir 1 Cor. 12, 27) – qui nous occupe ici. L’assemblée locale est l’expression locale de l’Eglise (ou: Assemblée) universelle.
L’église (ou: assemblée) à tel endroit ou telle localité, comprend donc tous les croyants de cette localité. Cela fait partie de l’Eglise de Dieu (voir Q 7.2).
L’église (ou: assemblée) à tel endroit était autrefois (au temps du Nouveau Testament) facile à voir, parce que tous les chrétiens se réunissaient ensemble en un même lieu. Ils étaient connus, et même les incrédules n’osaient pas se joindre à eux (Actes 5, 13). S’ils étaient trop nombreux pour se réunir en un lieu, ils se retrouvaient dans des maisons différentes, mais ils le faisaient en communion les uns avec les autres.
Aujourd’hui, les choses sont plus compliquées (mais les principes divins demeurent). En effet, les hommes ont formé des églises, des organisations, des sectes, etc. en introduisant la nécessité d’en devenir membre (ce qui est autre chose qu’être membre du corps de Christ). Dès lors, comment est-il possible de «voir» ou de «montrer» l’Eglise (ou: l’Assemblée) de Dieu en un endroit donné aujourd’hui? Ce n’est qu’en se réunissant sur la base de l’Ecriture avec tous ceux qui sont prêts à faire de même, mais sans oublier que ceux qui se réunissent ainsi ne forment pas toute l’Eglise en un lieu donné.
Tsiambilu tshia « Ekelesia wa Nzambi udi muaba kampanda » tshidi tshisuakuamba tshini ?
Bidi bikengela kumanya ne mubidi wa Kilisto udi ne tshimuenenu tshia buloba bujima (Efes. 1, 2 »), ne tshimuenenu tshia kaba kamue (1Kol. 12, 27) – tshitudi natshi bualu apa. Ekelesia wa kaba kamue udi tshimuenenu tshia Ekelesia wa buloba bujima.
Nunku ekelesia (anyi nsangilu) wa kaba kampanda, udi usangisha bana ba Nzambi buonso badi basanganyibua mu musoko au. Nsangilu eu udi tshitupa tshia ekelesia wa Nzambi (tangila Q. 7. 2).
Matuku makuabu mashale, (mu tshikondo tshia dipungila dipia-dipia) biakadi bipepele bua kumona ekelesia (anyi nsagilu) udi muaba kapanda. Bualu bua bena kilisto buonso bakadi badisangisha mu muaba anu umue. Bakadi namanyike buonso buabu. Wakadi kayi muena ditabusha ; kakadi ne bukitu bua kudisangisha kudibu nansha (Bienz. 5, 12). Pakadibu bavulangana mu muaba umue au, bakadi badisangisha mu nzubu mishilashilangane, kadi bakadi benza malu mu buobumue munkatshi muabu.
Kadi matuku aa, malu adi mabuelekane ( kadi nmalongeshaa Nzambi adi ashala muomumue). Bantu bakamana kuenza bidibu babikila ne ekelesia, bisumbu bisjilashilangane, ne bulongolodi ne malu makuabu, babueja ne mushinga munene wa mushindu wa kulua tshitupa tshia bulongolodi ebu (bishilangane ne kuikala tshitupa tshia mubidi wa Kilisto) Kubangila mu matuku au, mushindu kayi mukumbane wa « kumona » anyi wa « kuleja » ekelesia anyi (nsangilu wa Nzambi udi mu muaba kampanda lelu ? Anu mu kudisangisha bilondeshele mifundu udi ya tshijila, popanue nebuonso badi badilongolole bua kuenza nunku, kadi katuyi tupua muoyo ne aba badi badisangisha mu muaba au, kabena nkayabu benza ekelesia wa buloba bujima to.
Un chrétien désire, en principe, tout faire au nom du Seigneur, y compris manger et boire (Col. 3, 17). Mais si l’on veut se réunir en son nom (Matt. 18, 20), il faut que le Seigneur soit le centre du rassemblement, et qu’il puisse tout diriger et être le centre de notre attention. On ne peut être réuni au nom du Seigneur que si l’on reconnaît son autorité. En résumé:
- Là où – l’endroit choisi par Dieu (Deut. 12)
- deux ou trois – pour qu’un témoignage suffisant soit rendu à Christ
- sont réunis – ils le sont par la puissance divine (celle du Saint Esprit)
- réunis – selon une unité divine
- en mon nom – le nom divin de Christ est le nom qui rassemble
- je suis là – la présence de la personne divine
- au milieu d’eux – le centre divin.
En conclusion: pour se réunir selon Matthieu 18, il faut que
- … le Seigneur soit le centre
- … le corps du Christ soit la base, et
- … l’autorité du Seigneur soit reconnue dans la
séparation du mal.
« kudisangishe mu dina dia Mukelenge » kudi kunvuisha tshinyi ?
Muena kilisto, udi muntu udi ujinga kuenza malu onso mu dina dia Mukelenge; Mukanda wa Nzambi udi wamba : mu kudia ne kunua: “malu onso anudi nuenza ne mu meyi, ne mu bienzedi, enzai onso mu dina dia Mukelenge Yesu” (Kol. 3. 17).
Momumue kabidi bituikala basue kudisangisha mu dina diandi, bidi bikengela bua kudisangisha mu disua diandi, bilondeshele mudiye nkayende musue, nunku Mukelenge neikale munkatshi mua kudisangisha kuetu. Yeye nkayende udi ujadika ne meyi aa ne: “muaba udi babidi anyi basatu badisangisha mu dina dianyi, ndi munkatshi muabu” (Mat. 18.20). Kuikala kuandi munkatshi muabu kudi kunvuisha ne, bulombodi buoso budi kudiye kupitshila ku Nyuma Muimpe, butudi nambu mbua mu malu onso kuindila ne kuteya ntema yetu kudiye. Tudi mua kuamba ne tudi badisangishe mu dina diandi, anu patudi tuitabusha bukokeshia buandi.
Matayo 18 : 20 udi ulesha ngikadilu minene ya nsangilu bu ekelesia :
- « Muaba udi » muaba udi nzambi musungule (Dutel. 12) ;
- « babidi anyi basatu » : nomba mukese udi Nzambi musungule bua bumanyishi bufidibue kudi Kilisto ;
- « ekelesia wanyi » : Bukole bua Nzambi (Nyuma Muimpe) udi usangisha bena kuitabusha ;
- « badisangishe » : buobumue bua Nzambi, bumanyishe kudi Nyuma Muimpe ;
- « mu dina dianyi » : Dina dia bu Nzambi dia Yesu Kilisto didi disangisha;
- “ ndi” : Kuikala kua muntu mu bu Nzambi buandi- Kilisto
- “munkatshi muabu” : Mukelenge Yesu udi nsangilu wa bana ba Nzambi
Mu tshikoso, tudi mua kuamba ne: tudi badisangisha bilondeshele Matayo 18. 20, anu
- Mukelenge ikale munkatshi mua disangisha
- Mubidi wa Kilisto wikale bishimikidi, ne
- Bukokeshi bua Mukelenge buikale bunemekibue mu ditapuluka ne malu mabi wonso
C’est une réunion où «toute l’assemblée» (ou: église) locale se réunit ensemble (1 Cor. 14, 23), en tant qu’assemblée (ou: église) (1 Cor. 11, 18). Lorsque nous disons toute l’assemblée, c’est bien entendu ceux qui peuvent le faire, et qui en ont le désir. Le Nouveau Testament donne trois cas de telles réunions d’assemblée:
- pour rompre le pain (Actes 20, 7; 1 Cor. 11, 24-26)
- pour prier (Actes 12, 5, 12 et Matt. 18, 19, 20), et
- pour l’édification (1 cor. 14, 5, 12, 22-25).
Disangisha dia “ekelesia” ntshinyi ?
Badi babikila disangisha dia ekelesia, “padi ekelesia yonso mujima mudisangishe” (1 Kolinto 14: 23). Patudi tuamba ne “ekelesia yonso”, tudi tumona buonso badi basanganyibua muaba X (kampanda), badi mua kudisangisha ne badi ne dijinga edi. Dipundila dipia-dipia didi difila mishindu isatu ya kudisangisha kua ekelesia:
- Bua kutshibula diampa
- Bua kutendelela(Bienz. 12.5, 12 ne Mat 18. 19, 20) ne
- Bua kuyila dî(anyi kukankamikangana ) (1 Kol. 14, 5, 12, 22-25).
Quand des croyants sont «réunis en son nom (Matt. 18, 20), alors Christ doit être au centre. Il dirige tout. Ce n’est pas une réunion dirigée par l’homme. Christ est Celui qui a autorité (1 Cor. 12, 5), et le Saint Esprit opère en distribuant à chacun des dons de grâce «comme il lui plaît» (1 Cor. 12, 11). Il y a liberté de contribution pour chaque frère[3]: indiquer un cantique, prier à haute voix, ou parler pour l’édification (1 Cor. 14, 26-33).
Nganyi udi ulombola masangisha ?
Udi mudimu wa Mpasata anyi wa Mukulu anyi ?
Padi bena kuitabusha buonso « badisangishe mu ekelesia mu dina dia Mukelenge » Kilisto udi ne tshia kuikala munkatshi muabu (Matayo. 18 : 20). Udi ulombola malu wonso.
Kadiena disangisha dilombola kudi muntu umue. Kilisto nkayende ke udi ne bukokeshi buonso (1 Kol.. 12, 5), ne Nyuma muimpe udi wenzesha upesha kudi bantu bonso bipedi bia ngasa “bu mudiye musue” (1 Cor. 12, 11). Budikadidi bua kukuatshishangana budiku kudi muena kuitabusha yonso wa balume: udi mua kufila musambu wa Nyuma, kutendelela ne diyi dikole, anyi kuakula bua kukankamika ( 1Kol. 14, 26-23).
Par «service de la parole» (Actes 6, 4) nous pensons à l’enseignement et à la prédication de la parole de Dieu aux croyants. Ce service devrait être exercé par ceux qui ont reçu un don pour cela (les docteurs et les pasteurs). Ce ministère doit avoir un caractère prophétique: une parole de Dieu appliquée à la conscience du peuple de Dieu.
La parole de Dieu ne connaît pas d’églises (ou: assemblées) avec ministère unique (selon le principe d’un seul homme qui fait tout). A Antioche, il y avait «des prophètes et des docteurs» (non pas «un pasteur», Actes 13, 1). Paul dit aux Corinthiens: «Qu’est-ce donc, frères? Quand vous vous réunissez, chacun de vous a un psaume, a un enseignement… que tout se fasse pour l’édification» (1 Cor. 14, 26).
Enfin, tout doit se passer dans l’amour, et dans la sainte crainte qui découle de la présence de Dieu.
Nganyi udi ne bua kuenza « mudimu wa dî dia Nzambi »
Ku « mudimu wa kuamba dî dia Nzambi » (Bienzedi 6. 4) Mukanda wa Nzambi udi utangila tshipedi tshia buambi ne buyishi bua dî dia Nzambi kudi bena kuitabusha. Mudimu eu udi wenshibua kudi badi bapete dipa anyi tshipedi etshi bua kûwenza (buyishi : docteur, bu mpasata: Pasteur). Mudimu eu udi ne tshiakuikla ne ngikadilu wa mei a tshi profete : mbuena kuamba ne diyi dia Nzambi didi dikumbanyina mitshima ya bana tshisamba tshia Nzambi.
Mukanda wa Nzambi kawena mumanye ekelesia ne tshipedi anyi mudimu umue nansha, buena kuamba ne, muntu umue muikale bu « mpasata » ukumbasha bipedi bionso. Nansha mu Antioka, muakadi bena kuitabusha ba bungi balume bakadi bayisha dî dia Nzambi: “ Munkatshi mua bena ekelesia ba mu Antioka muakadi baprofete ne bayishi, mena abo akadi Bânaba, ne Shimeona muidika ne, Nige, ne Lukio wa ku Kulene, ne Manaele…, ne Shaula » (Bienzedi 13 : 1). Polo, udi wambila bena Kolinto ne: “Nunku ntshinyi bana betu? pa nuadisangisha, muntu ne muntu udi musambu, mukuabu udi ne diyisha, malu onso enzekua bua kudiundishangana” (1Kol. 14, 26).
Kundekelu, mudimu eu udi ne bua kuenshibua mu dinanga, ne mu ditshina dimpe dia buakane bua Nzambi.
Les dons sont des capacités spirituelles (don de docteur ou enseignant, d’évangéliste, de pasteur [berger au sens littéral], etc.). Les services, ou les charges, sont ce qui est confié à la responsabilité des serviteurs, surveillants ou anciens. Les mots «serviteur» et «surveillant» sont la traduction littérale respective des fonctions que certains nomment «diacre» et «évêque».
Les dons sont pour tout le corps de Christ (Eph. 4, 12), ainsi le docteur, par exemple, peut enseigner dans d’autres villes et d’autres pays. Mais les charges sont données pour une localité: «dans chaque ville… des anciens» (Tite 1, 5) et «J’exhorte les anciens… paissez le troupeau de Dieu qui est avec vous» (1 Pierre 5, 1, 2).
Que sont des anciens, des surveillants (Engl. Bishops), des diacres ?
Dishilangana kai didi pankatshi pa bipedi ne bujitu (charge) ?
Bipedi, bidi bukole bua mu nyuma (tshipedi tshia buyishi anyi buambi, tshia butangadiki, tshia bu mpasata (mulami mu dikudimuna dia muaku) ne bikuabu bidi bilonda… Mudimu anyi bujitu, ngetshi tshidi tshipesha mu bukokeshi bua bakulu balami anyi batangidi. Miku eyi « mukulu mulami » ne « mukulu mutangidi » idi tshikudimuinu tshia miaku idi mu français bakuabu babikila ne « diacre » ne « evèque ».
Bipedi bidi bualu bua mubidi onso wa Kilisto (Efes. 4, 12), bua bualu ebu, muyishi, tshilejelu, udi mua kulongesha mu misoko anyi mu matunga makuabu. Kadi bujitu budi bupesha anu bua kaba kamue anyi bua tshitupa tshimue kampanda : « mu musoko ne musoko…bakulu » (Tit. 1, 5), ne « ndi nsengelela bakulu… nulame tshisumbu tshia mikoko tshidi munkatshi muenu » (1 Petelo 5, 1, 2).
Bakulu, batangidi (mu Anglais Bishops), ne balami mbanganyi ?
Dans les exemples fournis par le Nouveau Testament, les anciens ont toujours été désignés par les apôtres (Actes 14, 23), ou par leurs délégués (Tite 1, 5). Tite avait reçu expressément de la part de l’apôtre le commandement de le faire. Aujourd’hui il n’y a plus d’apôtres (car ils devaient avoir vu le Seigneur, Actes 1, 21, 22 et Actes 9, 4,-6 en relation avec 1 Cor. 15, 8), et il n’y a donc plus de délégués apostoliques qui pourraient les désigner, ni quelqu’un ayant l’autorité donnée de Dieu pour le faire.
Mais il y a encore des hommes ayant les qualifications requises pour les anciens (1 Tim. 3, 1-6). Une lecture attentive de la liste de qualifications montre que de tels hommes sont très rares. Mais ceux qui ont ces qualités peuvent encore faire le travail d’anciens (1 Pierre 5, 2; Actes 20, 28).
Bidi bikengelea kusunguisha kabidi bakulu lelu anyi ?
Mu bileshelu bitudi nabi mu dipungila dipia-dipia, bakulu bakadi basungula kudi ba postolo (Bienz. 14, 23) anyi kudi batumibue bandi (Tit. 1, 5). Tito wakapeta bukokeshi ebu kudi mupostolo Polo bua kuenza bualu ebu. Lelu tuetu katuena kabidi ne bapostolo nansha ( bualau bakadi bapostolo, bakadi anu aba bakamona Mukelenge Yesu, Bienz. 1, 21, 22 ne Bienz. 9, 4-6 bipetangana ne 1Kol. 15, 18), ne kabidi kakuena batumibue ba bapostolo badi mua kubasunguisha, anyi muntu muikale ne bukokeshi bua kudi Nzambi bua kubuenza.
Kadi bantu badi ne ngikadilu idi ikumbana bua kuikala mukulu badiku (1Tim. 3, 1-6). Dibala ne ntema dia ngikadilu eyi, didi ditulesha ne bantu badi bakumbasha ngikadilu eyi, badi mpukapuka. Kadi badi nayi, badi mua kukuata kabidi mudimu wa bukulu (1Pet. 5, 2 ; Bienz. 20, 28).
Cinq dons principaux sont mentionnés en Ephésiens 4. Ils sont donnés par Christ:
- des apôtres. Il s’agissait d’hommes ayant vu le Seigneur (Actes 1, 22 et 9, 4, 5)
- des prophètes. Ce sont ceux qui prophétisaient (ils donnaient la Parole de Dieu au peuple). Avant que le Nouveau Testament soit complet, les prophètes avaient des révélations (Eph. 3, 5). Maintenant que la Bible est complète, la révélation l’est aussi. Mais il y a encore un ministère prophétique: une parole venant de Dieu appropriée au moment considéré, et basée sur l’Ecriture, pour l’édification (1.Cor. 14). Il y avait aussi des femmes qui prophétisaient (Actes 21, 9) – certainement dans leur cadre, et non pas dans celui de l’assemblée (1 Cor. 14, 34).
- des évangélistes. Ils apportent l’Evangile aux pécheurs perdus. A good example is Philip, the evangelist (Acts 21:8) and his activities in Acts 8.
- des pasteurs. Ils s’occupent des soins à donner aux individus comme un berger vis-à-vis des brebis du troupeau. Aujourd’hui beaucoup de personnes donnent à ce mot de «pasteur» une tout autre signification, un genre d’homme-à-tout-faire, often the man ‘in charge of a church’. Ce n’est pas le «pasteur» au sens de la Bible.
- des docteurs, au sens d’enseignants. Ils sont capables de présenter la vérité de la parole de Dieu de telle manière qu’elle soit comprise, et que les cœurs de ceux qui l’entendent brûlent pour la vérité (Luc 24, 27, 32).
Il y a en outre beaucoup d’autres dons (1 Cor. 12 et Rom. 12). Notons qu’aucun de ces passages ne nous donne une liste complète de tous les dons.
Q : Pourquoi y a-t-il plusieurs listes de dons ? [81]
Bipedi kai bitudi tusangana bifunda mu dipungila dipia-dipia ?
Bipedi binene bitanu mu Efeso 4. Bidi bifila kudi Kilisto :
- Bapotolo. Bakadi bantu bakatangila Mukalenge (Bienzedi 1. 22 ne 9. 4, 5).
- Baprofete. Bakadi bantu bakadi bambila bantu dî dia Nzambi (ke tshidi tshiunvuisha muaku « prophétiser » udi mu mukanda wa français). Kumpala kua dikumbana dia dipungila dipia-dipia, baprofete bakadi ne mabuluibua. Mu mukanda wa Efeso tudi tubala ne : «… bua kabuluibua kudi bapostolo bandi ba tshijila ne kudi baprofete kudi Nyuma » (Efeso 3 : 5). Matuku etu aa lelu udi Mukanda wa Nzambi onso mukumbane, mabuluibua onso kabidi adi makumbane. Kutangila, nansha lelu kabidi, mudimu wa tshiprofete udiku : udi ne mudimu wa kuamba pa bualu kampada dî difuma kudi Nzambi, bua kudiundisha bena kuitabusha bakuabu. Mudimu eu udi ubikidibua mu 1kolinto 14 bu « mudimu wa tshiprofete » (bilondeshele mukanda wa français). Dî dia mushindu eu didi diumukila anu mu mifundu ya tshijila ya mu Mukanda wa Nzambi, ne kabiena bu dibuluibua dipia-dipia nansha. Tudi tusangana kabidi ne Kuakadi bakashi bakadi biabu bayisha bantu (prophetiser mu mukanda wa français) (Bienzedi 21 : 9) – bakadi bakumbasha mudimu eu munkatshi mua bakashi nabu, kadi ke mu ekelesia nansha (1 Kolinto 14. 34).
- Batangadiki. Badi batuala lumu luimpe kudi badi bajimine mu mibi ne babalombola kudi Mukelenge ne mu ekelesia. Tudi ne tshileshelu tshimpe kudi Filippo, mutangadiki (Bienzedi 21. 8) ne mudimu wandi mu Bienzedi 8.
- Bampasata. Badi balama bantu bu mudi mulami wa mikoko ulala tshitabela bua tshisumbu tshia mikoko yandi. Muaku mene Mpasata udi unvuisha mulami. Lelu bantu babungi ku dina edi dia « mpasata » badi bafila diuvuisha dia mushindu mukuabu, ne « udi muntu wakuenzela bionso ». Kadi etshi ke mudimu wa « mpasata » bilondeshele lungenyi lua Mukanda wa Nzambi nansha.
- Bambi, bu mulongeshi. Badi bakumbane bua kuamba dî dia Nzambi kudi bantu, mu mushindu wa ne mitshima ya bantu ikale milengibue ne itema bualu bua bushua – bua Mukelenge Yesu Kilisto. « Wakabangila ku Mose ne ku baprofete buonso, wakabajinguluila malu akafundabu mu Mukanda wa Nzambi onso bualu buandi. … Ne bakambilangana ne, mitshima yetu kayakadi itema munda muetu, anyi pakadiye utuambila malu mu nshila, pakadiye utujinguluila Mukanda wa Nzambi anyi ? » (Luka 24 : 27, 32).
Kumusha ebi, kudi kabidi bipedi bikuabu biabungi mu (1 Kolinto 12 ne mu Lomo 12). Tumanye ne kakuena mufundu wa ku mifundu eyi udi ukumbasha kutela bipedi bionso nansha.
Q. Mbua tshinyi kudi bipedi bia biabungi?......................................diunvuija 81 lukonko lua dikumbasha.
(1) Quel était leur rôle?
Pourquoi Dieu les a-t-il donnés? Pour évangéliser? Pour donner des spectacles émouvants? Pour diminuer les souffrances des croyants? Non: aucune de ces raisons n’est bonne.
Dieu a donné des signes miraculeux, pour prouver que Dieu commençait quelque chose de nouveau, une ère nouvelle, celle de l’Eglise (ou: Assemblée) chrétienne. Le temps de la loi était passé. Dieu avait formé l’Eglise (ou: Assemblée) par le Saint Esprit. Aussi, au jour de la Pentecôte qui fut celui du commencement de l’Eglise (ou: Assemblée), il a rendu ses disciples capables de parler en des langues étrangères compréhensibles pour d’autres. Qui pouvait nier que c’était là une œuvre de Dieu?
Les langues étaient un signe pour les Juifs seulement (1 Cor. 14, 21).
Il y eut certes des guérisons (Actes 3), mais non pas pour remédier aux souffrances des croyants; elles servaient de signes pour les incrédules (Actes 4, 16, 30 et Héb. 2, 4).
(2) Quel est leur rôle aujourd’hui?
Les dons miraculeux étaient pour le commencement (Héb. 2, 3, 4)). Ils étaient la preuve extérieure qui témoignait que l’église était une œuvre de Dieu, une chose tout à fait nouvelle, un nouveau début. Bien sûr Dieu peut toujours faire des miracles de nos jours, et il le fait. Mais cela est autre chose que l’exercice d’un don.
Et qu’en est-il des langues? Permettez-moi de demander: connaissez-vous une seule personne qui puisse parler une langue qu’il n’a jamais apprise (car c’est ce qui s’est produit dans Actes 2)?
Bipedi bia malu a kukema, diunvuija diabi didi tshinyi ?
…mu matuku a ntuadijilu a tshikondo tshia buena kilisto
Nzambi wakafila malu a kukema aa, bua kutuisha anyi kujadika ne, wakadi ubanga bualu bupia bupia. Uleja patokene tshikondo tshia mikeshi tshiakamana kupita. Nzambi udi wibaka Ekelesia kupitshila ku Nyuma Muimpe. Ke bualu kayi mu dituku dia pentekoste, wakapesha bayidi bandi bukole bua kuakulabo mu miakulu ya ba bisamba bia bende, yakadi yunvuika kudi bena muakulu wabu bakadi mu muaba au. Muntu kayi wakadi mua kuela mpata ne, eu kawena mudimu wa Nzambi ?
Tshipedi tsjhia kuakula mu ndimi, tshiakadi tshleshelu kudi bantu bakadi kabayi bena kuitabusha (1 Kol. 14, 21).
Bena masama bushuwa bakondopibua (Bienz. 3) kadi kabiakadi bua kujikija ntatu yonso ya bena kuitabusha nansha), biaka, bimanyishilu kudi badi kabayi bena kuitabusha (Bienz. 4, 16, 30; Ebelu 2, 4).
…matuku etu aa
Bipedi bia malu akukema ne bimanyinu, biakadi bua matuku a ku tshibangidilu (Ebelu 2 : 3, 4). Biakadi bimanyishilu bia patoke ne, Ekelesia wakadi mudimu wa Nzambi, tshibangidilu tshipia-tshipia.
Mbulelela, Nzambi udi mua kuenza kabidi mu matuku etu aa malu a kukema, ne utshiena wenza. Kadi, bidi bishilangana ne mudimu wa tshipedi tshia malu a kukema.
Kadi bualu budi munyi bua kuakula kua mikulu? Nuitabushe bua ngashi kukonka muntu. Nudi bamanye muntu udi mua kuakula mu muakulu wa bantu pa buloba kadi kayi mu ulonge anyi? ( bualu bua ke bualu bua kenzeka dituku adi mu Bienz. 2 )
Cela signifie simplement qu’aujourd’hui les choses sont très différentes de ce que Dieu avait établi quant à l’Eglise (ou: Assemblée) au commencement à la Pentecôte. Les chrétiens sont dispersés en de multiples groupes. Beaucoup sont devenus membres d’organisations, au lieu d’agir simplement comme membres du corps de Christ.
Beaucoup de mal est présent aujourd’hui sous des formes diverses. Il y a:
- du mal ecclésiastique (ministère d’un seul homme, etc.);
- du mal doctrinal (par rapport à Christ, son incarnation, sa nature sans péché, son humanité, son œuvre, le salut, etc.)
- y compris: la contestation de l’inspiration verbale (ou: littérale) de l’Ecriture s’accroît (voir chapitre 8).
Le mal moral est toléré de plus en plus, sous des formes toujours plus grossières; on se trouve comme dans une spirale descendante et sans fin. Enfin beaucoup de milieux chrétiens qui désavouent le mal, tolèrent d’y rester associés, et de ne pas s’en séparer.
“Dishimbuka dia Ekelesia” didi diunvuisha ntshinyi?
Dishimbuka didi diunvuisha ne, lelu malu adi mashilange, ne akajadika Nzambi bua Ekelesia ku tshibangidilu dituku dia pentekoste. Bena kilisto bakamana kutangalaka mu bisumbu bia ntendelelu bia bungi. Babungi bakamana kulua bitupa bia bulongolodi nda, pa mutu pa kushala ne kuenza mudimu bu bitupa bia mubidi wa kilisto.
Bubi bua kuvulangana lelu. Kudi :alu bukuabu bua kukumbasha ku ebu budi ne, bubi bua mishindu yonso buakamana kubuela mu Buena kilisto lelu. Tutele:
- Bubi bua ntendelelu ( mudimu wa muntu umue mpasata ku mutu kua buonso, kulombola kua disambila kudi muntu umue moderateur …) (Gal. 5: 20);
- Bubi bua dilongesha ku bualu bua Kilisto (dibenga kuitaba bu muntu buandi, bupuangane buende, kuangata kuandi kua mubidi, buntu buandi, mudimu wandi wa bupikudi, lupandu, ne malu makuabu), bitapulukangane ne dî dia Nzambi didi diakudibue.
Bualu bukuabu bua kusakidila : Mpata ku bualu bua mabuluibua a mu diyi dia Nzambi, idi yenda ivulangana bikole.
Bubi bua mu nsombelu (mal moral), budi bulenguludibue bikole, mu mishindu yabu yonso mibi (masandi dishima…), tudi tudisangana mu dinyanguka bu mudi lupongo ludi kaluyi ne ndekelu. Buena kilisto buabungi budi kabuyi buitabusha bubi, kadi budi buitabusha bua kulamakashibua nabu, ne kabuyi buitabusha bua kutapuluka nabu nansha.
- Comment peut-on montrer l’unité en un temps de ruine et de fragmentation?
L’homme a-t-il donc tout gâté? Oui, mais cela ne veut pas dire qu’il est impossible de pratiquer les principes bibliques. Si les hommes forment des organisations etc. nous pouvons quand même faire ce que la Bible dit: se réunir simplement autour du Seigneur Jésus (Matt. 18, 20), réalisant que nous sommes membres du corps de Christ (1 Cor. 12, 12, 13).
Priez, et le Seigneur vous montrera d’autres croyants qui veulent le reconnaître comme Seigneur. Réunissez-vous avec eux simplement en désirant, avec son secours, garder et pratiquer ce que la Bible enseigne. Cela ne veut pas dire qu’il faut chercher à former une nouvelle Eglise, car Dieu a formé l’Eglise (ou: Assemblée) il y a déjà bien longtemps, et cela est tout à fait suffisant. Aujourd’hui, nous avons simplement à reconnaître ce que lui a fait.
Mushindu kai wa kulesha buobumue mu tshikondo etshi tshia dishimbuka ne tshia ditapuluka ?
Muntu wakamana kunyanga bionso anyi? Eyo, kadi kabiena biunvuija kutudi ne, bidi mua kutupangisha bua tuetu kukumbasha malu adi mafunda mu Mukanda wa Nzambi nansha.
Nansha bikala bakuabo benza bulongolodi bushilashilangane …, tuetu bakamana kumanya malu aa malelela, tudi anu mua kukumbasha tshidi Mukanda wa Nzambi wamba: Kudisangisha mu dina dimuepele dia Mukelenge Yesu (Matayo 18: 20), tulesha ne tudi mubidi umue wa Kilisto (1 Kolinto 12: 12, 13).
Lomba Mukelenge, ne neakuleshe bena kuitabusha bakuabu badi basue kumumanya bu Mukelenge( udi ulombola mioyo yabu ne udibu basue kutumikila). Udisangisha nabu, mu dijinga anu dia kukeba kukumbasha tshidi diyi diandi diamba. Ebi kabiena biunvuija ne eu udi mushindu wa kukeba ekelesia mukuabu mupia mupia nansha, bualu bua Nzambi wakamana kuenza ekelesia wende kukadi bidimu biabungi bipite, ne etshi tshikadi Nzambi muenze, tshidi tshikumbane.
Lelu tudi ne bualu bua kuitabusha anu tshikadiye muenze.
Tout croyant, s’il n’est pas disqualifié. Pourquoi tout croyant? Parce que la fraction du pain est un privilège qui appartient à tout membre du corps de Christ (1 Cor. 10, 17). Mais alors, que signifie «être disqualifié»? Comment cela peut-il se produire? – il y a trois raisons possibles pour cela:
- mal moral: l’homme de 1 Corinthiens 5, par exemple, devait être «mis dehors».
- mal doctrinal: si quelqu’un n’apporte pas la doctrine de Christ (2 Jean 9-11), il ne faut pas le recevoir dans sa maison, encore moins célébrer le repas du mémorial (la cène) avec lui. Le mal doctrinal est du «levain» (Gal. 5, 9).
- l’association avec le mal (2 Tim. 2, 21).. Celui qui salue un hérétique dans 2 Jean 9-11 «participe à ses mauvaises œuvres». Ceux qui, à Corinthe, mangeaient dans les temples d’idoles les choses sacrifiées aux idoles «participaient à la table des démons» (bien qu’eux-mêmes ne croyaient pas aux idoles; 1 Cor. 10, 19-22). Voyez aussi 1 Cor. 15, 33, Apoc. 2, 14).
Q: What is worship in Spirit and in truth?
Q: What about dancing and musical instruments?
Q: Who can pray / lead in worship, break the bread?
Perhaps: a more detailed section on ‘worship’
Nganyi udi mua kutshibula diampa (kudia diampa) ?
Muena kuitabusha yonso udi kayi munyanguke ne malu mabi. Bualu bua kutshibula kua diamba ku bimanyinu, mbujitu bua muena kuitabusha yonso udi tshitupa tshia mubidi wa kilisto (1Kol. 10, 17). Kadi tshidi tshiunvuisha kuikala “munyanguke” ntshinyi? Bidi mua kuenzeka mushindu kayi? – kudi malu manene asatu bua bualu ebu:
- Bubi bua bukoya : tshileshelu, muena masandi wa mu Kolinto 5, wakadi ne bua « kumushashibua munkatshi muabu » bualu bua masandi (nv. 13), mbuena kuamba ne kakadi mua kuikala mu buobumue bua bena kilisto nansha (tutu tuamba ne udi mutekibue panshi mu dinyoka), anyi mumushibua ku buobumue bua ditshibula dia bidia bia Mukelenge.
- Dilongesha dibi (mal doctinal): bikala muntu ulua kunudi kayi ne dilongesha dia Kilisto, kanumuakididi mu nzubu yenu nansha, anyi kanumuedi muoyo (2 Yone 9-11), ne kabidi kenuena mua kudia nandi ku bidia bia Mukelenge. Dilongesha dibi, dî dia Nzambi didi dibikila ne « luevene » (Galatiya 5 : 9
- Kupunga diyi mu bualu bubi,anyi kuabanyangana bubi buenza kudi mukuabu: Muntu yonso udi wela mulongeshi mubi (wa dishima) muoyo, « udi wabanyangana nandi midimu yende mibi » (2 Yone 9-11). Bena kuitabusha buonso, bakadi babuela mu ntempelo ya mpingu mu Kolinto, nansha bikalabo kabakadi bitabusha ne mpingu idi bualu, bakamana kubumbakashibua mu buobumue ne tshioshelu tshia bademon. (1 Kolinto 10 : 19-22). Tangila kabidi mu 1Kol. 15, 33; Buak. 2, 14.
Un rassemblement local (ou assemblée, église) fait partie de l’Assemblée (Eglise) entière de Dieu (1 Cor. 1, 2). Les rassemblements locaux agissent donc en harmonie les uns avec les autres (comme les membres du corps humain travaillent ensemble, et non pas l’un contre l’autre). Certes, le corps n’est pas composé d’assemblées – mais les croyants qui forment les assemblées locales tous font parti d’un seul corps. « Il y a un seul corp » (Eph. 4 :4) et il y a un seul chef (une seule tête) dans le ciel, Christ lui-meme qui dirigera les croyants et leurs rassemblements en harmonie les uns avec les autres. Le rassemblement local n’est que l’expression locale de l’Assemblée entière (1 Cor. 10, 17 et 12, 27 – voir Q 7.9).
Lorsqu’une assemblée (ou: église) locale prend une décision (par exemple, elle met une personne sous discipline (Q 7.22), ou elle admet un croyant pour la communion), cela lie les autres assemblées, c’est-à-dire que sa décision s’applique à toutes les autres assemblées: «ce que vous lierez sur la terre sera lié dans le ciel» (Matt. 18, 18). Paul répète que ces instructions aux Corinthiens s’appliquent à tous les croyants en tout lieu (1 Cor. 1, 2; 4, 17; 7, 17; 11, 16).
Malanda kayi adi munkatshi mua nsagilu (ekelesia) ya kaba kamue ?
Nsangilu udi usanganyibua mu musoko kampanda udi tshitupa tshia Ekelesia mujima wa Nzambi udi pa buloba, ne udi tshimuenenenu tshiende mu musoko au udiye usanganyibua. (1 Kol. 1: 2).
Nsagilu yonso idi mu misoko mishilashilangane idi ne bua kuenza malu munkatshi muabu mu malanda, bu mudi bitupa bishilangane bia mubidi wa muntu bikuatshishangana mudimu, munkatshi muabu kamuyi muikale lukuna, nansha matapuluka makese. Mbulelela ne ke nsagilu ya kaba kamue idi yenza mubidi to- kadi bena kuitabusha balelela badi basanganyibuamu ke badi benza mubidi umue “mubidiumue udiku” (Efes. 4.4) ne kudi kabidi nfumu (mutu umue) umue wa mubidi eu, mutumbishibue mu diulu, Kilisto udi ulombola bena kuitabusha buonso ne nsangilu yabu yonso, mu dipetangana ne mikuabu. Nsangilu wa pa kaba kamue, udi thimuenenu tshia ekelezia mujima udi pa buloba (1 Kol. 10, 17 et 12, 27 – tangila Q 7.9).
Diba didi Ekelesia kapanda wa kaba kamue wangata dipangadika, tshileshelu witabusha muena kuitabusha mu buobumue nandi, anyi uteka muntu mu dinyoka, dipangadika edi didi ditabushibua kudi ekelesia mikuabu idi mu miaba mikuabu.
Nansha mu diulu, dipangadika edi didi ditabushibua: « Tshionso tshinuasuika pa buloba, nebatshisuika mu diulu » (Matayo 18 : 18).
Paulo udi wamba misangu yabungi ne, malu akafundilaye bena ku Kolinto, bienshibue kudi bena kuitabsha buonso mu ekelesia yonso. (1 Kol. 1, 2; 4, 17; 7, 17; 11, 16).
Le but de la discipline d’assemblée est d’aider à restaurer quelqu'un qui a agi de manière incompatible avec l’enseignement de la parole de Dieu. Le type de discipline à utiliser dépend du cas. Il y en a plusieurs sortes:
- redresser quelqu'un qui s’est laissé surprendre par quelque faute: Galates 6, 1, 2
- avertir et noter/dénoncer les déréglés: 1 Thessaloniciens 5, 14; 2 Thessaloniciens 3, 14, 15
- résister en public: 1 Timothée 5, 20; (voir l’exemple en Gal. 2, 11-14)
- rejeter/avoir l’œil sur l’hérétique et l’homme sectaire: Tite 3, 10, 11; Romains 16, 17
- discipline du silence – envers ceux qui enseignent des «doctrines étrangères»: 1 Timothée 1, 3, 4; Tite 1, 10, 11
- péché personnel – il s’agit d’un péché contre un croyant (Matt. 18, 15–20)
exclusion du méchant (1 Cor. 5, 13) – la forme la plus sévère de la discipline de l’assemblée. L’assemblée doit reconnaître, avec humiliation, de ne plus pouvoir rien faire et de devoir remettre le cas à Dieu (lire 1 Cor. 5).
Dinyoka dia Ekelesia ntshiyi ?
Kipatshila konso ka dinyoka dia ekelesia nka kuambuluisha kupitshila ku dilongesha dia diyi dia Nzambi, dipingana dia muntu udi mupambuke. Mishindu ya dibela idi ishilangana bilondeshele bualu budi muntu muenze. Ididi ya bungi:
- kupingasha muntu udi mutulukile kudi bualu bubi kudi Nzambi: “bana betu, bikala muntu mutulukile kudi bualu bubi, nuenu badi ne Nyuma, numupingashe kudi Nzambi ne mutshima wa kalolo” (Galatiya 6: 1).
- Kudimusha, kumanya batshimbakane: “ (1 Tesalonike 5: 14 ; 2 Tesalonike 3: 6, 14, 15).
- kubela ku mesu kua buonso: (1 Timote 5: 20 ; ( tangila tshilejelu mu Galatiya 2: 11-14).
- kudimuka bua badi bavuisha matapuluka: (Tit 3: 10, 11 Lomo 16: 17).
- Kupuwisha bua kuakula mu nkatshi mua ekelesia (bua diyisha dia patupu (1Timote 1: 3, 4 ; Tito 1: 10, 11),
- Bubi bua muntu nkayende. Budi bubi budi muena kuitabusha muenzele muanabo wa mu kilisto (Matayo 18, 15-20)
Kumusha muntu mu buobumue bua bena kilisto (kuteka muntu panshi): eu ke mushindu udi mutambe kuikala mukole ne mutumbukewa ku mayoka adi nau ekelesia. Ekelesia udi ne bua kumanya ne kudipuekesha ne kanyinganyinga ne, kena ne bualu bukuabu bua kuenza kudi muntu eu nanasha, budiye nabu mbua kupesha Nzambi malu onso. (Bala 1 Kol. 5).
Le monde parle de secte dès qu’un groupe religieux ne fait pas partie d’une grande religion officielle. Le christianisme à ses débuts était qualifié de secte (Actes 24, 4, 14; 28, 22).
A l’origine une secte était une «école de pensée» ou un «parti», basée sur l’opinion de leurs meneurs. Il se forme une secte dans ce sens quand une doctrine spéciale est adoptée (ou qu’on met excessivement l’accent sur une doctrine scripturaire particulière). So it was in Corinth: there was a tendency to choose and follow favourite teachers (1 Cor. 1:11-13; 3:3-5) and there was a danger that the resulting party spirit would lead to the formation of sects (see 1 Cor.11:18, 19).
Comment un groupe de chrétiens devient-il une secte? De deux manières principalement:
- en créant formellement une organisation dont il faut faire partie pour jouir de la communion avec les autres «membres»,
- en imposant des conditions non bibliques à ceux qui sont reçus en communion (des conditions autres que la pureté dans la marche, dans la doctrine et dans les associations) – par exemple un code vestimentaire.
Tshidi tshiunvuija kasumbu (secte) ntshinyi ?
Ba pa buloba badi babikila kasumbu, diba didi tshisumbu tshia batendeledi bapanga kulamata ku ntedelelu wa bantu buonso. Buena kilisto, ku mbagilu, buakadi bubikidibua bu Kasumbu ( Bienz. 24, 4, 14; 28, 22).
Mu matuku a tshibangidilu, muaku eu wakadi unvuisha anyi ulesha 1) kasumbu ka dimanya anyi bantu bakadi beyemena menshi a nfumu wabu kampanda. Tshileshelu, basadoke : bakadi bamba ne dibika dia bantu ku bafue kadienaku nansha. Nunku kasumbu kadi kamueneka diba didi, dilongesha kampanda ditabushibua, anyi dilongesha dia pa buadi dishindikibua. Ke njiwu yakadi mu Kolinto (1 Kol. 1:11-13; 3:3-5), tangila ( 1Kol. 11. 18, 19).
Mushindu kayi udi tshisumbu tshia bena kilisto tshilua Kasumbu ka ntendelelu? Mu mishindu ibidi :
- pa dibu bafuka bulongolodi kampanda bua kubuelamu bua kuabanyangana buobumue ne bitupa bikuabu
- pa kutekela bantu bujitu bua malu anyi mikeshi idi kayyi mu Mukanda wa Nzambi (mashilangane ne bupuangane mu luendu, mu diyisha, ne mu kudisangisha ne bakuabu). – tsileshelu mukanda wa meyi mapunga.
Si on se trouve dans une dénomination (ou organisation avec un nom), le mieux c’est de la quitter. Les premiers chrétiens n’avaient pas de nom, et nous n’en avons pas davantage aujourd’hui. On leur avait donné l’étiquette de «chrétiens» simplement parce que tout le monde savait qu’ils étaient disciples de Christ, qu’ils étaient liés à lui et à ses intérêts.
Nous devons être heureux d’être simplement des membres du corps de Christ.
Tudi tubikidibua mu dina dia tshisumbu anyi?
Bituikala tudi mu tshisumbu kampanda, anyi bulongolodi, butudi nabu mbua kupatukamu. Bena kilisto ba kumpala kabakadi ne dina kampanda nansha, ne tuetu kabidi lelu katuena mua kuikala nadi to. Bakabapesha tshikidilu tshi “bena kilisto” anu bualu bua bakadi bayidi ba Kilisto, bakadi balamate ku diye ne ku disua diende.
Tudi ne bua kuikala ne disanka bua kuikala anu bitupa bia mubidi wa Kilisto.
- Comment se comporter vis-à-vis d’autres chrétiens qui ne se rassemblent pas avec nous?
Ils sont nos frères et sœurs en Christ. Il est possible qu’on ne puisse pas marcher avec eux, ou rompre le pain avec eux, mais nous devons les aimer. Comment leur montrer cet amour? En cherchant leur bien! En essayant de leur être en aide d’une manière fraternelle, en cherchant à les édifier et à approfondir leur foi. Ceci implique souvent de partager quelques enseignements de la parole de Dieu.
Mushindu kayi wa kudituala kumpala kua bena kilisto badi kabayi badisangisha netu ?
Badi bana betu balume ne bakashi mu Kilisto. Bidi bimpe bua kubenga kuenda nabu mu nshila umue wa ditabusha, anyi kutshibula nabu diampa bua kulesha buobumue, kadi tudi ne tshia kubananga. Mushindu kayi wa kubalesha dinanga edi? Patudi tukeba disanka anyi diakalengele diabu! Tukeba bua kubakuatshisha mu mushindu wa bana ba muntu, dibadiundisha ne kubajadika mu ditabusha diabu. Ebi bidi biunvuisha kuabanyangana nabu dilongesha dia diyi dia Nzambi.
Il n’y a pas à opposer ces choses l’une à l’autre. Nous avons besoin des deux! La doctrine sans le dévouement est comparable à un squelette, et le dévouement sans la doctrine comparable à un corps sans squelette nécessaire pour le faire tenir!
Bua kushikisha: tshidi ne mushinga munene ntshinyi ? Dimanya dilelela dia mifundu (dilongesha), anyi didifila kudi Mukelenge?
Malu aa onso abidi adi ne mushinga munene, Kakuena mushindu wa kutapulula bumue kubukuabu nansha. Buonso buau adi ne dikuatshisha!
Dimanya dilelela dia mifundu, bikaladi kadiyi ne didifila dia kudi Mukelenge, didi bu squelette (mifuba) wa muntu udi kai ne misunyi. Muntudi kayi misunya udi mufue. Kudifila biaku kudiMukelenge, kakuyi ne dimanya dia mifundu anyi dilongesha, kudi bu misunyi idi kayiyi ne squelette (mifuba mituangasha ya mubidi). Muntu kena mua kumana kulu, bikalaye kayi ne mifuba nansha!
[1] Bu muakaladika Yehowa Nzambi Adama tulu bua kufuka Eva, tulu etu tua Adama tudi mundidimbi wa lufu lua Mukelenge Yesu Kilisto bua Ekelesia kulupuka.
[2] Abalahama udi tshinfuanyikishi tshia Nzambi Tatu ; Isaka (ku didifila diandi bu mulambu) udi tshinfuanyi tshia Mukelenge Yesu ; Muena mudimu wa Abalahama udi tshinfuanyi tshia Nyuma muimpe udi ukebela Muana wa Mukelenge wende Mukashi. Anu mu shap. udibu bafila Isaaka bu mulambu, ke mudibu bakula bua kuledibua kua Lebeka (Gen. 22 : 9, 10, 23).
[3] Le silence est requis pour les sœurs dans les assemblées selon 1 Cor. 14, 34.


text:
TSHIENA-BUALU TSHINENE | NTSHINYI TSHIDI BIBLE WAMBA BUA MUOYO NE LUFU?
Lukonko ludi lusamisha mutu
BANTU badi ne ngenyi ya bungi mishilashilangane bua muoyo ne lufu. Kudi badi bamba ne: padibu bafua nebatungunuke ne kuikala ne muoyo, pamuapa mu mushindu mukuabu anyi muaba mukuabu. Bakuabu badi bamba ne: nebaledibue kabidi bua kuikala ne muoyo muaba mukuabu. Banga pabu badi bela meji ne: lufu ndekelu wa bionso.
Udi mua kuikala ne webe mmuenenu mu bualu ebu, bilondeshile mudibu bakukoleshe anyi bilele bia muaba uudi mukolele. Bu mudi ngenyi ya tshidi tshienzeka padi muntu ufua mishilangane bikole nunku, kudiku muntu udi mua kutupesha mandamuna mimpe a kueyemena a lukonko ludi lusamisha mutu elu peshi muaba kampanda utudi mua kuapetela anyi?
Munkatshi mua bidimu nkama ne nkama, bamfumu ba bitendelelu mbalongeshe ne: anyima kena ufua to. Bena mu bitendelelu binene pa kuamba bionso (bu mudi bia bena Kristo, ba Hindu, bena Yuda, ba Mizilman, ne bikuabu) badi bitaba ne: anyima kena ufua to, kadi udi utungunuka ne kuikala ne muoyo muaba wa mu nyuma padi mubidi ufua. Bena Buddha bobu badi bitaba ne: ku diambuluisha dia diledibua misangu ya bungi, bukole budi munda mua muntu budi mua kufika ku nsombelu wa disanka dipite bungi udibu babikila ne: Nirvana.
Bua malongesha aa, bantu ba bungi ba pa buloba bujima mbafike ku ditaba ne: lufu ludi lunzuluila muntu tshiibi bua kuikala ne muoyo muaba mukuabu. Nunku bua bantu ba bungi, lufu ludi ne mushinga wa bungi bua muntu kutungunuka ne kuikala ne muoyo mu mushindu mukuabu, ne badi bamona ne: Nzambi mmusue bua bantu bikale bafua. Kadi ntshinyi tshidi Bible wamba bua bualu ebu? Suaku ubale tshiena-bualu tshidi tshilonda. Diandamuna diwapeta didi mua kukukemesha.